
I. EXPLICACIONS 


1. Caic en l'engany de la catalanisació i me n'ixc 


fee de comengar per parlar de mi. Pero no per egolatria, sind 
al contrari: per tractar-se de confessió de culpa, arrepenti- 
ment, propòsit d'esmena i reparació del mal causat. Per açò, una 
vegada més (l'anterior fón en un article en "Jornada" de 24 de 
setembre de 1975) repetixc ma confessió pública de qué, com 
m'enganyaren, una vegada enganyat, enganyí de bona fe. Aco 
ho explique detalladament en el meu inèdit "Retorn a la fidelitat 
valenciana", que desige acabar i publicar. Ací només explique lo 
imprescindible. 

Fa més de mig segle que, en 1926, sent encara la meua edat 
la de catorze anys, despertà en mi la valencianitat el primer nú- 
mero de la revista “Cultura Valenciana”. Em cal advertir que, 
anteriorment, només havia llegit en llengua valenciana el meri- 
tíssim "Pensat i Fet", els llibrets de falla, que en aquella época 
tenien autèntica gràcia popular, com les falles, i —no m'avergo- 
nyixc de dir-ho— “La Traca”. I en eixe número primer de 
“Cultura Valenciana", el primer treball el firmava: P. Lluís 
Fullana, O.F.M. Fón el primer coneiximent que tinguí de Fulla- 
na. 

I ací em cal fer un homenage d'admiració, de gratitut i de 
desagravi al nostre ilustre filòlec valencià Lluís Fullana, que ha 
segut tan injustament oblidat, i més injustament despreciat i 

vilipendiat. I, personalment, li faig acte de desagravi per haver 
abandonat ses ensenyances quan m'enganyaren. I faig extensiu 
l'homenage als qui, en son dia, el defengueren i li foren fidels. 
No em cal dir que segons les ensenyances de Fullana aprenguí 
a escriure la llengua valenciana. 

Pero en 1927 m'omplí de confusió l'aparició de la revista 
“Taula de Lletres Valencianes". Perqué la majoria dels que 
escrivien en ella no ho feen segons lo que aprenguí de Fullana. 
Com, poc després, tampoc no es publicaren d'acort én Fullana 
els llibres de "L'Estel". Pero no era en esta llengua, nova per 
a mi, en la que es publicaren, per aquella mateixa época, els 
llibres de "Societat Valenciana de Publicacions". 

Finalment, aquella llengua que no era la de Fullana, florí én 
l'esclat de publicacions en llengua valenciana durant els anys 
republicans, sobretot en el semanari “El Camí", i en ell, sobre- 
tot, en els treballs que Carles Salvador escrivia sobre llengua, els 
que després es plasmaren en allò de Castelló: normes de catala- 
nisació, encara que vergonyant per a millor enganyar, les quals, 
coromullant la paulatina catalanisació a dosis reduides que venia 
fent-se d'uns anys arrere, representaren la primera ofensiva de 
catalanisació a gran escala. Per això supongueren una reforma 
dràstica per als que escrivíem el valencià segons les normes usa- 
des en aquell moment: les de Fullana. 1 nos foren un fortíssim 
shock aquelles normes que significaven un canvi total de colp. 

Per això, l'actual catalanisació, superació de la de les bases 
de Castelló, exigix una revalencianisació també enèrgica, total 
i de colp, que és lo que propugne ací. És totalment inadmissible 
la posició dels que pretenen que les bases de Castelló siguen la 
revalencianisació de la llengua valenciana catalanisada. Com 
també cal rebujar l'actitut dels que proponen pendre dites bases 
com a punt de partida per a la revalencianisació per etapes de 
l'actual valencià catalanisat. 

El 8 de juliol de 1975, en un article en el desaparegut “Jor- 
nada”, demaní als que encara viuen —grácies a Déu i per molts 
més anys que siga— dels que firmaren les normes de Castelló 
que, com les noves generacions de valencians ho ignoren, ex- 
plicaren quí féu les normes, perqué es feren, circumstàncies de 
fer-les, quins les acordaren, quins dels firmants es reuniren en 
Castelló i cóm es replegaren les firmes dels que no anaren a la 
capital de la Plana. 

I caiguí en l'engany perqué no sabia que aquella llengua que 
no s'escrivia com la que aprenguí de Fullana, era per ser cata- 
lanisada. I com no em preocupí de fer estudis lingüístics, puix 
que em fiava dels que crea mestres sincers, aprenguí i escriguí 
aquella llengua catalanisada. I la duguí én mi a totes bandes. 1 
én ella vaig anar a "Acció Nacionalista Valenciana", de la que 
Xavier Casp era el secretari i de la que molt pronte vaig ser 
també u dels dirigents, i ho érem els dos quan esclatà la guerra. 
I duguí la llengua catalanisada al semanari nostre que no es pu- 
blicava catalanisat: “Acció”, únic periòdic en valencià que es 
publicava quan vingué la guerra, i l'últim número, el 112, es pu- 
blicà el mateix 18 de juliol de 1936. Com fiu igual en quantes 
publicacions intervinguí, i en tot on poguí fer escriure aquella 
llengua catalanisada. 

I, naturalment, també entrà aquella llengua catalanisada en 
EDITORIAL TORRE, la que vaig fundar, junt én Xavier Casp, a 
l'acabar la guerra, en maig de 1939, la història de la qual relate 
minuciosament en "Retorn a la fidelitat valenciana". 


Fón en EDITORIAL TORRE On, per mig d'edicions, la tertúlia 
semanal seua del dimarts, conferències, lectures, etc., durant els 
anys de sa existència, es mantingué encesa —pot dir-se que en 
exclusiva— la flama del valencianisme. La gran labor que férem 
i les moltes penalitats que passàrem les amaga ara el pancatala- 
nisme. Pero si hi ha pancantalanistes que ho poden ignorar, com 
els que pregunten, en to de superioritat i de censura, qué ha fet 

el valencianisme en els anys difícils, “quan feia més silenci” 
com escrigué Joan Fuster en l'homenage a Xavier Casp, sí que 
hi ha personalitats del pancatalanisme que en poden donar tes- 
timoni. Puix que estaven én relació én nosatres, uns des d'abans 
de la guerra, en el valencianisme: alguns inclús sent asidus a la 
tertúlia nostra dels dimarts, després de la guerra; atres per raons 
editorials, etc. Citaré uns quants. Joan Fuster, Vicent Andrés 
Estellés, Alfons Cucó, Josep Iborra, Francesc de P. Burguera, 
Enric Valor i Vives i Emili Rodríguez Bernabeu als que, a més 
donarem a conéixer en les lletres valencianes publicant EDITO- 
RIAL TORRE son primer llibre. Manuel Sanchis Guarner del que 
editàrem dos llibres, u la gramática seua. Francesc Ferrer Pastor, 
Martí Domínguez, Robert Moròder Molina, Beatriu Civera... i 
atres que poden contestar perfectament a la pregunta a qué acabe 
de fer referència. Com també són molts els catalans i mallor- 
quins, intelectuals i no intelectuals, que poden donar testimoni 
de lo que hem fet, perqué nos coneixen i saben la nostra acti- 
vitat. 

I per a EDITORIAL Torre, en la que tant d'amor, i tant de 
treball, i tantes ilusions posàrem els fundadors, fiu unes normes 
per a la llengua literària. Buscaven que, en quant a les principals 
diferències entre les llengües valenciana, mallorquina i catalana, 
acceptaren els catalans valencianismes i mallorquinismes; els 
mallorquins valencianismes i catalanismes i els valencians mallor- 
quinismes i catalanismes, prenint en cada cas la forma de la 
llengua que la conservara més pura. I així, eixa llengua literària 
resultaria prou comprensible per a tots, i entre els lectors de 
cadascuna de les tres llengies es propagarien els llibres de les 
atres dos. 

Expostes estes normes a Xavier Casp i acceptades per ell, les 
usàrem en les publicacions d'EDITORIAL TORRE, i es conegueren 
per normes de Torre; i segons elles escrigueren molts i encara 
n'escriuen. La "Gramàtica Valenciana", de M. Sanchis Guarner, 

que publicarem en EDITORIAL TORRE, no sols confirmà les dites 
normes sinó que, en quant a catalanisació, anà més llunt. Els 
catalans es negaren a fer les concessions que els corresponien. 
La catalanisació que s'havia iniciat abans de la guerra, prin- 
cipalment impulsada per Carles Salvador i les normes de Caste- 
lló, inclús arribà al sempre arcaiste Rat Penat que substituí sa 
tradicional arcaisació per la catalanisació que li dugué Carles 
Salvador, qui publicà una gramàtica catalanisant que serví de 
text en els cursos de Lo Rat Penat. En edicions posteriors a la 
mort de Carles Salvador, a la gramàtica seua li aumentaren cata- 
lanisació els que substituiren sos noms, en l'edició, per "Secció 
filològica de Lo Rat Penat", en els cursos del qual ha ensenyat 
valencià catalanisat i ha fet professors de valencià catalanisat. 


Inclús en plena escalada pancatalanista, en 1975, Lo Rat 
Penat publicà una nova edició d'esta gramàtica. 1 li fiu l'oferi- 
ment d'estes instruccions per a qué les publicara i serviren per a 
informar noves edicions, i que rectificara així Lo Rat Penat 
l'acció catalanisadora que realisava. I no s'acceptà el meu oferi- 
ment, i encara l'any 1976 s'ha publicat una nova gramàtica, com 
les anteriors sense nom o noms d'autor o autors, dient-se basada 
¡en les normes de Castelló! i, clar, sense a penes més descata- 
lanisació sobre les anteriors que substituir: aquest per este i 
altre per atre i, clar, els corresponents derivats i tz per s: per 
lo que seguix ensenyant valencià catalanisat i fent professors de 
valencià catalanisat, colaborant a la catalanisació —presidida, 
jai!, per la Universitat— pero fent creure lo contrari en lo que 
diu esta gramàtica en el preàmbul. 

Fón després d'abandonar Fuster el nostre grup al voltant 
d'EDITORIAL TORRE, o siga, de Xavier Casp i de mi, i que es 
coneixia per grup de Torre, quan comencí a fer orelletes. I en 
juny de 1951, en un viage que fiu én Xavier Casp a Barcelona, 
lo que viu i oí en aquells én els que parlàrem, començà a omplir- 
me d'estupor. I em féu pensar si es pretenia la catalanisació total 

de Valéncia, per una integral absorció per Catalunya. Idea que 
reforçà seguidament lo que se'm féu en el “Diccionari Català- 
Valencià-Balear", ¡a mi que era en Valéncia l'únic delegat, 
representant, o com es vullga dir, del dit diccionari! 

1 vaig començar a despertar de l'engany quan, en els primers 
anys ciquanta començà la catalanisació total de Valéncia, on 
Joan Fuster era el capdanser. M'afanyí a avisar del perill a 
molts que no em feren cas (com si els parlara el xiquet de les 
carasses), ni davant de fets com el que un mapa que aparegué 
en el “Diccionari Catala-Valenciá-Balear” com a vinyeta indica- 
dora de les llengües que comprenia, es convertí en emblema 
(inclús de solapa) de lo que en aquells anys cinquanta començà 
a dir-se “Paisos Catalans”. Ni tampoc no em féu cas ningú 
quan en 1962 s'inicià l'escalada del pancatalanisme per la publi- 
cació dels llibres de Joan Fuster: “El Pais Valenciano" i "Nos- 
altres els valencians", seguit com un complement per “Qiiestió 
de noms". Tot açò després de la preparació que féu Fuster en 
anys anteriors en prensa de Barcelona i de Valéncia, principal- 
ment en el suplement “Valencia” del diari “Levante”. 


I com em trobava despert del tot, seguí els esforços per fer 
compendre el perill a molts, que seguiren sense fer-me cas. I al 
mateix temps, com a una restitució a Valéncia del perjuí que li 
havia fet, em posí a estudiar a fondo la llengua valenciana de 
veritat. I comencí a escriure "Retorn a la fidelitat valenciana”, 
del qual he tret (del cos de l'obra i del vocabulari valencià-català 
català-valencià) este treball. 

Cal parlar un poc de la catalanisació de la llengua valenciana. 
I és una gravíssima acusació la que vaig a fer, pero que cal fer. 1 
és que la major culpabilitat de la catalanisació de la llengua 
valenciana (com, anteriorment, de l'arcaisació) la té la cultura 
valenciana, fonamentalment la literatura i en ella sobre tot, la 
poesia. En primer lloc perqué la poesia fón la rama més (quasi 
únicament) cultivada i, naturalment, escrita. En segon lloc per la 

proclivitat dels literats cap a una turris eburnea cultista en la que 
es tancaven separats del poble, per a escriure una llengua, primer 
arcaisada i després catalanisada, impossible de qué la senta el 
poble com a seua. 

Done testimoni de "ciència pròpia" de qué, abans de la guerra, 
s'omplien els diversos locals on es representava el tan injustament 
coromullat de ludibri teatre valencià: i “La Traca” es venia més 
que totes les atres publicacions en valencia juntes. 

Primer foren els literats renaixentistes (que tant admire per 
atres conceptes) els que marraren en son excessiu recurs a la 
llengua clàssica. Potser pel romanticisme imperant que fea tornar 
els ulls al pretérit; o per creure, potser, que era una llengua 
corrupta la que parlava el poble valencià. I literats i poble se 
separaren. Tant que, autoconfessant-s'ho més o manco, uns i atres 
estaven convençuts de qué usaven dos llengües diferents, a les 
quals, en tácit acort, denominaven: llemosina a la dels literats 
i valenciana a la del poble. 

A l'arcaisació de la llengua la substituiren més tart els literats 
per la catalanisació. Perqué, a més de creure corrupta la llengua 
del poble, els literats que escrivien en valencià (igual que els que 
ho feen en castellà pensaven en el "major camp" que així tenien 
en Madrit), se sentien proclives a Barcelona per a obtindre un 
“major camp". I per a això calia que els entengueren bé en Bar- 
celona, per a lo qual calia catalanisar la llengua valenciana. Pero 
la poesia no pareixia correcta en Barcelona per les regles de la 
Poètica, diferents en català i valencià, que les de cadascú no 
poden aplicar-se a l'atre. 1 en les dos creències respectives de 
“major camp" seguixen els literats valencians. I primer l'arcaisació 
i després la catalanisació de la llengua escrita, han subvalorat 
en el concepte del poble la llengua valenciana que ell parla. 

En menor grau també ha influit en la catalanisació del valen- 
cià l'obsessió en molts de fugir de la castellanisació (perill que 
s'exagerava) del valencià, que fea acudir al català com si este 

no patira també de castellanisació i fóra l'espill de la llengua 
valenciana perduda. 1 es fugí d'un bou que no era per a qué nos 
haja empitonat un bou que sí que és. 

L'actitut dels literats valencians de catalanisar el valencià, 
llògicament, havia de ser, ho fón, ha segut, i ho és ara al màxim, , 
ben acollida i estimulada pels catalans, especialment la minoria 
més o manco intelectual de Barcelona. 

Perqué he d'advertir que en tot temps ha hagut en el norest 
espanyol un pancatalanisme per lo manco lingüístic per a no 
quedar-se sense escriptors clàssics. És trist penser que, veges per 
a on, la causa, no culpa, primigènia del pancatalanisme la tenen 
Ausias March, Joan Roiç de Corella, Jordi de Sant Jordi, Sor 
Isabel de Villena, Jaume Roig, Joanot Martorell... per citar-ne 
uns quants. 1 no he citat a Sant Vicent Ferrer perqué és l'únic 
que als catalans pancatalanistes no els fa massa gràcia apro- 
piar-se'l per allò que Doménech i Montaner digué —i tots els 
catalans ho han repetit— de la iniquitat de Casp. 

La realitat és que l'autèntica llengua valenciana en sa evolu- 
ció, en l'estat actual, ha segut desconeguda pels literats valencians, 
primer pels arcaisants i després, i ara, pels catalanisants. 1 així 
s'han condenat, com a "incorrectes", formes evolucionades de 
la llengua valenciana, substituint-les, primer per les arcaiques i 
després per les catalanes evolucionades. És el cas de la preposició 
valenciana actual én reemplaçada primer per l'arcaica ab i des- 
prés per la catalana evolucionada amb, tan evolucionada com 
l'atra actual catalana am i la valenciana én. Com atres paraules 
valencianes s'han condenat per ser igual o paregudes a les cas- 
tellanes —salvo que estiguen en el català “normatiu”— i s'han 
substituit per les catalanes evolucionades, inclús quan la sub- 
tituida valenciana és clàssica. És el cas d' héroe, modo i triunfar 
substituides per les catalanes actuals heroi, mode i triomfar. Pero 
s'han donat com a bones els autèntics castellanismes que acceptà 

Fabra per al català "normatiu", inclús tractant-se de la mateixa 
paraula castellana, com és el cas de morena i casino. 


Naturalment, substituint les paraules diferents del valencia 
per les catalanes, arribará un moment en qué el valencia siga 
igual que el catalá perqué no siga el valenciá sinó el catalá. És 
la filologia prestidigitadora. 


En definitiva, en els casos de la literatura renaixentista i la 
post-renaixentista arribant a l'actual, s'ha canviat la llengua del 
poble valencià, escamotejant-la, per una atra que, com un conillet, 
s'ha tret de la xistera, primer arcaica i després catalana, en l'única 
diferència que, mentres l'ilusioniste renaixentiste no pretenia 
enganyar al poble valencià fent-li creure que escrivia en la llengua 
que parlava el poble, sinó que reconeixia que era distinta i era 
el primer a dir-li llemosina, i a la del poble valenciana, com 
dia també el poble, en canvi l'ilusioniste pancatalaniste assegura 
al poble que la catalana en qué escriu és la perduda "llengua 
dels valencians" i que, per perduda, deu recobrar. 


I per a millor passar la inconfessable mercaderia, els pan- 
catalanistes posen a la vista del poble, la bandera de conveniència 
(mai millor dit) de “valencia cult”. Millor dit, diuen "culte" que 
és la llengua “normativa” catalana, invenció lingüística (com tan- 
tes de Fabra) la d'esta paraula (com reconeix el "Diccionari 
Català-Valencià-Balear"), deguda a qué els catalans no poden 
pronunciar, per lo vist, la t eixa després de 1 i el lector advertira 
qué és lo que dirien els catalans d'escriure cult, que és la paraula 
valenciana. El citat diccionari ho explica per mig d'un circumlo- 
qui: "un mot indecorós". 

El cas és que, en la catalanisació de la llengua valenciana, s'ha 
arribat a escriure una llengua que, com veem en la lletra impresa 
que apareix, no és valencià ni català, sinó un híbrit, perqué és 
o valencià catalanisat o català valencianisat, als que, per brevetat, 
denomine respectivament, valcat i cataval. 


17 


2. Ciencia, Llengua, Poble i Cultura 


L'idioma no és una questió científica en el sentit de ser pro- 
ducte d'una ciència sinó al revés: una ciència —la Filologia— 
és producte de la llengua; és una ciència merament especulativa. 
L'idioma és anterior, tant cronològicament com en quant a prefe- 
rència respecte a la Filologia. Per això, sense l'existència d'un 
idioma no pot haver filologia sobre ell, pero pot haver —i n'hi 
ha— un idioma sense filologia que l'estudie. 

Perqué la llengua és un fenomen social per a la comunicaió 
dels hòmens entre si. I, com a tal fenomen social, és obra del 
poble que és qui fa la llengua, la modifica i li posa nom com 
a amo que és d'ella. És un Dret natural que la llei ampara com a 
dret humà. Per això és absurt que hi haja partits polítics que ho 
negligixquen i es dirigixquen al poble valencià en una llengua 
que no és la que el poble parla, contra la qual no es pot anar 
per criteris científics: ni filològics ni històrics. 

La Filologia no té més missió que estudiar lo que el poble 
fa en la llengua seua. La Filologia no deu ordenar res al poble, 
ni intentar modificar un fenomen social, ni, molt manco, substituir 
al poble en la formació de l'idioma, ni substituir-li la llengua 
per una atra. La missió de la Filologia és semblant a la de la 
Geologia en sos respcetius camps de la llengua i la terra. La 
Geologia estudia la formació i evolució de la terra, pero els 
geòlecs no pretenen intervindre, modificar la formació i evolució 
de la terra, ni molt manco formar ells la terra o substituir-la per 
un atre planeta. 

Una llengua viva, per açò mateix que és viva, no és una cosa 
estàtica sinó en constant modificació i transformació, com a fe- 
nomen social que és i no un conjunt de principis científics im- 
mutables dictats pels filòlecs, als que no necessita per a existir. 
L'idioma valencià ha existit segles sense filòlecs, i sense filòlecs 

precisament ha produit una literatura esplendida, de categoria 
universal. Perqué Ausias March, per citar només la cota más 
alta, no seguia normes de ningun filòlec. 

Ara els filòlecs valencians pancatalanistes s'han apoderat de la 
llengua com a cosa seua i en una acte dominical fan una llengua 
i volen imposar al poble l'artificialitat de sa manufactura cientí- 
fica, i que únicament l'engany d'ells pot explicar que organisa- 
cions que es diuen elles ser del poble, per al poble i sa defensa, 
es dirigixen al poble valencià no en la llengua que ell parla sinó 
en l'artificial que el pancatalanisme diu que és "la dels va- 
lencians". 

Com a comprovació per al lector de la subordinació de la 
Filologia i els filòlecs a la llengua que fa el poble, que és lo 
normal, i no al revés, que és l'anormalitat que pretén el pan- 
catalanisme, reproduixc els segiients texts: 

Domingo Manfredi Cano, l'excelent escriptor andalús, escri- 
via en “Las Provincias” de 26 de setembre de 1971: “Una ver- 
dad como un templo: el pueblo es el amo de su lenguaje, y hace 
caso omiso de las reglas que dictan los gramáticos, los eruditos, 
los científicos. El pueblo crea a su antojo el acento y el tono, 
la sintaxis y la fonética.” 

“Las Provincias” de 12 de juliol de 1975 donava la notícia 
de la decissió de la “Real Academia Española de la Lengua” 
sobre determinades correccions, adicions, nous sentits i noves 
paraules acceptades, i era tot per admissió de creacions del poble 
en la llengua parlada. Anaven en la llista: bikini o biquini, 
casete, drogadicto, alcoholimetro, acoplamiento, ambientar, amor- 
dazar, amorio, avería, averiar, bonificación, computadorizar, ofer- 
tar; 1 en sentit deportiu: derrapar, llanear, rodador, marcaje, pe- 
dalear, pedaleo, penalizar, pinchazo, repescar, ronda, vuelta, 
rematar. 

“Las Provincias" de 4 de juny de 1976 publicà l'admissió (en 
els mateixos matisos de la llista anterior) per l'Asociación de 

Academias de la Lengua Española” de les segiients paraules: 
berzas, dar la cabezada, cabecear, cojón, mediodía, módulo, vale. 

I més encara que lo de corporacions acadèmiques, lo d'aca- 
démics de la “Real Academia Española de la Lengua” l'opinió 
dels quals ha considerat decisiva el pancatalanisme, puix que 
ha arribat a demanar-la i a propagar-la profusament i deguda- 
ment reproduida. Guillermo Díaz Plaja, en entrevista que li fa 
G. Soler Summers, en “Las Provincias” de 31 d'agost de 1975, 
diu: “En eficacia, la Academia tiene un sentido histórico que se 
dibuja en el diccionario histórico, el cual consume gran parte 
de sus energías, y otro de carácter actual, que consiste en la acep- 
tación de los hechos lingüísticos españoles y sudamericanos a 
medida que la realidad aconseja su incorporación”. Més avant: 
“El periodista también puede crear lenguaje. És más, no se puede 
cerrar uno en un bunker idiomático, desconociendo el carácter 
vivo de los idiomas, y por tanto, la Academia se limita a recono- 
cer estas realidades idiomáticas para incorporarlas al diccionario.” 

“A B C” de 5 de maig de 1976 publicava un treball de Wash- 
ington Llorens, de l'Academia Puertorriqueña de la Lengua, on 
diu: “Es cosa bien sabida que el neologismo necesario que tiene 
el asentimiento tácito de los hablantes, es irrefrenable”. “El léxico 
es sólo un catálogo de signos que el pueblo hace y deshace sin 
cesar”. “El pueblo a veces remuda vocablos guiado por un ins- 
tinto lingüístico sorprendente”. 

“Las Provincias” de 2 de juny de 1976 publica una entrevista 
que fa Joana M. Roque a Julián Marías, i diu: “que Julián Ma- 
rías cree que Mallorca es uno de los lugares en que más se habla 
la lengua regional ‘con naturalidad.” I més avant diu que afirma 
l'entrevistat: “Me dicen que los catalanes no entienden bien el 
mallorquín.” 1 després diu l'entrevistadora referit a l'entrevistat: 
“Afirma que realmente el catalán se ha escrito muy poco y según 
cree los mallorquines, cuando nos vamos de viaje, escribimos a 
nuestra familia en castellano. Se le responde que esto puede ser 

debido a la falta de enseñanza y responde que antes de Franco 
ya pasaba lo mismo”. 1 seguidament posa en llavis de Julián 
Marías: “Lo más respetable es la realidad”. I diu l'entrevista- 
dora: “Piensa que lingiiisticamente no hay que resucitar muertos. 
Cuenta una anécdota de un gallego que realiza un discurso en su 
lengua. La criada le escucha y comenta que el señorito habla 
el francés como un santiño. Cree que en el afán de resucitar len- 
guas regionales no debe caerse en el lenguaje artificial y no ha- 
blado.” I cap al final de l'entrevista pregunta l'entrevistadora : 
“¿Cuál es la función de las academias de la lengua?”, i posa 
com a contestació de Julián Marías: “Estudiar la lengua y reco- 
nocer el uso de las palabras. ¿Puede decirse que es una verda- 
dera palabra algo que deja de usarse o pasa de moda? 

Ben clar està que les idees que sostinc sobre la llengua i que 
confirmen les cites que acabe de fer, són la concepció “normal” 
i que és la teoría pancatalanista sobre la llengua "dels valencians" 
lo que constituix una anormalitat. Recorde's que, fa pocs anys, 
quan en la “Real Academia de la Lengua Española” algú caigué 
en la tentació o tingué l'hora bova d''inventar" paraules a lo 
Fabra-Institut d'Estudis Catalans (als que seguixen filòlecs va- 
lencians pancatalanistes) fón per complet un fracàs i un ridícul, 
pel rebuig dels castellanoparlants a dir les paraules “inventades” 
aeromoza y jeriñac en susbtitució d'azafata i coñac com diu el 
poble. Encara que la segona ha hagut de substituir-se “oficial- 
ment” per brandy per haver guanyat els viticultors francesos el 
pleit sobre la denominació. 

De qué els estudis filològics només tenen valor especulatiu 
i no el preceptiu per a impondre al poble cóm ha de parlar, se'n 
deriva la conseqüència de qué els diccionaris i vocabularis no són 
tampoco preceptius per al poble per a qué no modifique o aban- 
done o substituixca paraules o acepcions. Són inventaris de pa- 
raules, de caràcter consultiu, principalment sobre el significat de 
les paraules. Açò és en quant a diccionaris i vocabularis “nor- 

mals”, perqué els “anormals” de paraules “inventades”, coneguts 
per “normatius”, no poden tindre ni valor consultiu. En corrobo- 
ració d'açò podria reproduir ací en facsímil unes paraules ma- 
nuscrites per un actual filòlec valencià, molt conegut. 

El cientificisme de qué es pot obligar al poble a parlar una 
determinada llengua, és una concepció inventada en Barcelona 
per a la imposició de la llengua inventada per Fabra i Institutt 
d'Estudis Catalans. I així es feren autèntiques coaccions, inclús 
oficials, primer des de la Diputació Provincial de Barcelona i des- 
prés des de la Mancumunitat de Catalunya, presidides per Prat 
de la Riba. Convindria que els jóvens pancatalanistes conegueren 
este tros d'història catalana: imposicions, coaccions, protestes, 
oposicions, que omplin un gran periodo d'anys. Que es busquen 
informació perqué els capdansers del pancatalanisme no els la 
donaran. 

És la teoria que han adoptat els pancatalanistes valencians per 
a la imposició de la llengua catalana de Fabra com a "llengua 
dels valencians" "científica", "culta", "correcta", "normativa"... 
tots els adjectius én qué disfrassen "català". I en la reproducció 
de texts valencians, per antics que siguen (inclús clàssics), i baix 
el disfràs de "regularització ortogràfica" arriben a catalanisar-los 
de tal manera que fan autèntiques traduccions al català, destros- 
sant l'original de l'autor en una vulneració del dret de propietat 
intelectual de l'autor. 

Esta posició "científica" de prescindir de l'opinió i de la 
conducta del poble sobre la llengua seua, si pretén dir que és per 
bé del poble i pensant en ell, sempre serà una actitut contra la 
democràcia i, en el millor dels casos, un despotisme ilustrat lin- 
gúístic. Perqué no és qiiestió científica ni la denominació de 
catalana per a la llengua valenciana. És de competència popular: 
del poble com a amo de la llengua que parla, i la fa, la modifica 
i li posa nom, per ser l'amo, com fa el que ho és, una embar- 
cació, a un xalet, a un gos... 

I el poble valencià li ha dit i li diu valenciana a la llengua 
que parla, a més de per ser l'amo, perqué (portada o no pels 
catalans) la veu diferent a la catalana. I es nega a considerar-la 
catalana perqué encara que fa segles fóra veritat que eren iguals, 
veu que són diferentes ARA, màxima raó en questió de llengües, 
en la que pot dir-se que és un dogma allò de tempora mutantur. 
Per això en esta questió no cap el "cóm era" la llengua i molt 
manco el "cóm deu ser" segons els erudits filòlecs, sinó només 
el "cóm és", perqué en açò més que en res, la ciència no deu 
anar contra la realitat irreversible de la vida. La qual diu ARA 
que la majoria dels valencians no entenen als catalans, sobretot 
els que parlen català oriental, i quasi tots els valencians no 
entenen als mallorquins. Sé d'un primat del pancatalanisme i d'un 
partit polític que no entenia el parlar català d'un catedràtic català 
i li demanava que parlara espaiet. 

Perqué l'idioma “és” el parlat i no l'escrit. Per això se li diu 
llengua per ser esta orgue indispensable per a parlar. La llengua 
escrita és la reproducció gràfica de la parlada com el retrat ho 
és de la persona. I així com l'essència humana és la persona i no 
el retrat, l'essència de l'idioma és el parlat i no l'escrit. I si la 
llengua escrita és el retrat de la parlada es comprén que, com 
el retrat respecte a la persona, la llengua escrita deu reproduir la 
parlada én la major fidelitat possible, o siga, que l'ortografia 
deu ajustar-se lo màxim a la fonètica. Després parle de l'orto- 
grafia actual. 

La llengua parlada és anterior a l'escrita salvo les artificials, 
com l'esperanto, i podríem afegir el català de Fabra. Sense llen- 
gua (que siga natural) parlada no és possible escriptura, ni gra- 
màtica, ni ortografia (actual Deus ex machina de l'idioma en 
Valéncia), ni literatura, ni filologia i filòlecs. Pero sense tot açò 
poden existir, i n'existixen, llengües parlades. I en una llengua 
parlada pot existir, i n'existix, només una de les coses citades: 
literatura pero de viva veu, narrada o cantada. Es pot establir el 

segiient orde de prelació: llengua parlada, literatura oral, llengua 
escrita, gramática (i ortografia) i filologia (i filòlecs). 

Perqué la llengua parlada és la causa primigènia de totes 
eixes coses citades que són sos efectes. I també podem dir que 
la causa és l'essència i els efectes els accidents, accidents no 
necessaris a la causa. 1 ningú no discutix que la causa i l'essència 
són abans que els efectes i els accidents respectivament. Per tant, 
com per ser causa i essència no necessita dels efectes ni dels 
accidents per a existir, la base de la llengua valenciana és la 
parlada i no l'escrita. La poesia ho diu decisòriament per boca 
del gran poeta portugués Teixeira de Pascoaes: “Lo compuse en 
mi lenguaje hablado pues ignoro el escrito". (Traducció al cas- 
tellà, per Ramón M.* López, de “Sáo Paulo”, Editorial Apolo, 
Barcelona, 1935, pagina 3 dels prefaci). Constituir, com ara es 
fa en Valéncia, la llengua escrita, obra de filòlecs, com a base de 
l'idioma valencià, comporta, per reducció a l'absurt, que els 
hòmens foren muts en principi i començaren a parlar després 
d'inventar l'escriptura. 

Per lo dit es desprén que no pot sostindre's l'equació llengua- 
cultura, puix que poden existir, i n'existixen, llengies sense cul- 
tura i en la més completa incultura i salvagisme. Respecte a la 
cultura d'una llengua, esta no forma part d'aquella sinó en quant 
a aquella part per a la qual és necessària la llengua: la literatura 
original (no traduccions) d'eixa llengua. 

Perqué, contra lo que era es creu, no forma part de la cultura 
d'una llengua: ni la literatura que és traducció, ni la ciència, 
encara que estiga escrita originalment en eixa llengua. Perqué 
açò forma part de la cultura "del poble" que parla eixa llengua 
a la que es vol atribuir-ho com a cultura seua. Puix que l'obra 
de perfeccionament (i també creació puix que són poble també) 
d'una llengua la fan els escrits literaris: no un tractat d'àlgebra 
o d'obstetrícia. 

El pancatalanisme, pel sentit reverencial que té per la llengua 
escrita, devia substituir la paraulla llengua per ploma, llapis, 
bolígraf, máquina d'escriure... En rigor no pot extranyar este 
sentit reverencial per lo escrit si es pensa que el català "normatiu" 
naixqué escrit, puix que és en gran part "invent" de Fabra; per 
cert, que abans d'ell els catalans tenien no l'onomàstic Pompeu 
sinó Pompeyus, com pot comprovar qui vullga en una obra de 
Pompeyus Gener. És sabut que esta activitat “inventora” Pha 
seguida l'Institut d'Estudis Catalans. Qualsevol que per l'edat 
que tinga no ho haja vixcut, té molts mijos de comprovar-ho. Els 
més eficaços són: la comparació entre les publicacions aparegu- 
des abans i després de "regnar" Fabra i llegint la seua obra “Con- 
verses filològiques" (millor la primera edició), en les que explica 
les "invencions" lingiiistiques, les que, en principi anà publicant 
en el diari “La Publicitat”, “La Publi”, com li dien popularment. 

Ara les paraules inventades pareixen naturals per haver-les 
llegides en tanta lletra impresa i haver passat al lèxic de molts 
catalans: els que volen demostrar que són cults i els que volen 
aparentar-ho. Esta difusió ha segut gràcies als mijos de difusió 
que la llengua catalana tenia abans de la guerra: molts diaris, 
moltes revistes, molts llibres, moltes representacions teatrals, i, 
sobre tot la ràdio: una emissora, "Ràdio Associació de Cata- 
lunya", exclusivament en català, i les atres én molts programes 
en català. Pero, a pesar de tants anys d'actuació del fabrisme, 
no s'ha aconseguit plenament, ajustant-la a la llengua escrita 
normativa", canviar la fonètica del català parlat, tan diferent 
de l'escrit. Ni canviar-la en el català escrit de la poesia, que 
rima i medix segons la fonètica popular i no d'acort én la que 
correspon a lo escrit segons l'ortografia, una ortografia que, per 
no correspondre a la fonètica viva i popular l'atacava principal- 
ment Mossén Antoni M.* Alcover. 

Cal dir, per a qué ho sàpien tots, que Fabra no s'ocupà de la 
llengua valenciana, com pot comprovar-se en primer lloc en el 

mateix Diccionari Fabra. I s'ha de saber també sobre Fabra que 
no era tan pancatalaniste com alguns creuen. No cal remontar-nos 
als temps jovenívols de Jaume Massó i Torrens, Joaquin Casas 
i Carbó i Pompeu Fabra i Poch, que feen “L’Avens” (després 
escrit L'Avenç") on, en el número de 31 de març de 1891 
s'atacà la unitat ortogràfica de les llengües valenciana, mallor- 
quina i catalana, arribant a dir que és "impossible perqué és 
contra natura". I he dit que no cal retrocedir a 1891, perqué 
Fabra sempre opinà que els valencians, per a purificar la llengua 
valenciana, no devíem preocupar-nos d'acostar-nos a la catalana, 
sinó a la dels clàssics valencians. Idea que solia expressar sovint 
i que me la digué a mi quan parlí én ell el 25 de novembre 
de 1935. 

Pero el pancatalanisme, com moltes coses més que li són 
desfavorables, amaga tot açò de Fabra i de la llengua “norma- 
tiva". En el seu parlar sempre ex-cathedra, dóna normes que no 
explica, i amaga texts, i tot quant les refuta, l'existència de lo 
qual ignoren sos seguidors, com ignoren persones i fets que els 
amaguen els capitosts, inclús botant-se no solament molts anys 
sinó també segles d'història que no els convé que sàpien els 
neofits. 

A l'igual que els atres pobles medievals que descompongueren 
el baix llatí i crearen les llengües romanç, el poble valencià ha 
creat sa llengua valenciana. Lo mateix que seria demencial pre- 
tendre substituir les llengües romàniques pel llatí, per haver-lo 
dut els romans als pobles de llengua romànica, també és demen- 
cial la pretensió pancatalanista de substituir la llengua valenciana 
per la catalana, alegant que la dugueren els catalans. 

I més demencial, perqué a més és illògic que la substituta siga 
no la llengua que diuen que dugueren en el segle 5511 sinó l'actual 
catalana “normativa” semiinventada per Fabra i l'Institut d'Es- 
tudis Catalans. Perqué, per eixemple, les paraules meua, teua i 
seua no volen substituir-les per les que haurien dut de ser veritat 

la importació: mia, tua i sua, sinó per meva, teva i seva, que 
diuen ara els catalans. 

Este eixemple advera que és indiferent que els catalans du- 
gueren o no a Valéncia la llengua seua, perqué ARA català i 
valencià són diferents per haver tingut diferent evolució i dife- 
rents influències. Per tant també és falsa la teoria, en la que 
cauen molts (intelectuals i tot) de qué la llengua que nos duen 
ara és la perduda pels valencians, perqué, en el mateix eixemple 
lo que hem perdut és mia, tua i sua i no meva, teva i seva. 

És indiscutible, perqué açò sí que és una realitat “científi- 
cament" demostrada, que els espanyols del segle XVI dugueren a 
Filipines la llengua parlada pels conquistadors. 1 bé, a pesar 
de la realitat "científica", els filipins prescindixen de com parlen 
els successors dels espanyols que els dugueren la llengua, de la 
“Real Academia Española de la Lengua”; de son diccionari, 
de sa gramàtica i dels ¡filólecs! I escriuen lo que qualsevol pot 
comprovar en els signes de franqueig postal filipins que figueren 
en qualsevol colecció. D'u de la meua reproduixc: “PILIPINAS 
p 1,50 KOREO 1949 IKA-25 ANIBERSARIO BANGRO SENTRAL NG 
PILIPINAS 1974". 

Si un poble, un estat fa açò en la llengua que parla, escri- 
vint-la com la parla, sense subjectar-se a la llengua del poble 
que li la dugué, i ho fa per a reafermar la seua recentíssima per- 
sonalitat com a poble, més raó tenim els valencians, que tenim 
la personalitat reafermada des de fa segles, per a fer com els 
filipins i escriure la llengua que parlem, que és lo que ací defenc. 
Perqué, encara que el valencià fóra d'importació, esta és tres 
segles més vella que la de Filipines: es diferencia més del ca- 
talà, i donà una literatura de categoria universal que (l'inici del 
pancatalanisme), sempre han volgut apropiar-se-la els catalans, 
perqué no tenen literatura clàssica de tanta categoria com la 
nostra valenciana. 1 açò a soles: tindre una literatura clàssica 
que ambicionen apropiar-se els catalans, autorisaria a consagrar 

la "independència" de la llengua valenciana, encara que fóra 
veritat que nos la dugueren els catalans. 

Pero, sobre tot, perqué en la llengua está per damunt de tot 
la voluntat del poble que la parla, i el poble valencia diu que 
és llengua valenciana, com ha dit des de sempre. 

Fabra, al que ha seguit l'Institut d'Estudis Catalans, per a 
“ordenar” la llengua catalana, preferí moltes vegades, per sobre 
la forma viva del catalá “natural”, la “invenció” del “normatiu”, 
per a la qual tingueren una intervenció decisiva l'etimologisme 
i el “prurit de fugir de la semblança amb el castellà", en frase 
feliç de "Diccionari Català- Valencià-Balear" en la paraula modo. 

Puc acceptar com a explicació d'eixe “prurit” el que fóra un 
chauvinisme del catalanisme de Fabra. Pero no puc acceptar que, 
si volia fer ciència, la profanara én la concessió al chauvinisme. 
Que, com a chauvinisme és absurt, puix que és absurt preten- 
dre que la llengua catalana no tinga semblances én la castellana, 
perqué lo llògic és que les tinga. 

No poden tancar-se els ulls a la realitat evident i irrefutable 
d'un veinage i una proximitat dins de la geografia peninsular, de 
Castella i Catalunya (inclús els noms tenen el mateix ètim proba- 
blement), raons que han originat de sempre unes relacions con- 
tínues i íntimes, reforçades per la comunitat política des de la 
primera unitat espanyola dels visigots a l'actual, passant per 
la intermija de la Corona d'Aragó. 

I en estes circumstàncies, la influència lingiiistica castellana 
en el català (com també la catalana en el castellà) és necesària- 
ment inevitable de tan llògica. Pero no solament, com precisament 
pretén el chauvinisme del catalanisme, per l'aspecte polític de 
l'oficialitat de la llengua castellana “opressora” i “imposadora”, 
de la castellana, sinó que també, i més, perqué la llengua cas- 
tellana és una de les principals del món, no solament per ser de 
les més parlades (en número d'estats la primera) sinó també 
perqué té una cultura literària de primeríssim orde, no solament 


28 


per la literatura clàssica sinó per la de sempre, inclús l'actual, 
puix que en tot temps la literatura castellana ha contat én noms 
de relleu universal. 

1 açò mateix que acabe de dir de les semblances entre el cas- 
tellà i el català, és igualment aplicable a les semblances entre el 
castellà i el valencià, o més encara perqué el bilingüisme valencia 
fa al castellà també valencia; i, com a tal, el té dins del mateix 
Regne de Valéncia. 

I com dos coses semblants a una tercera són semblants entre 
si, resulta que el valencià, el català i el castellà tenen semblances 
les tres entre si. 1 heus ací un eixemple de frase que inclús s'escriu 
exactament igual en les tres llengües: “Salvador va a copiar el 
gran mapa de la comarca de la Ribera Alta que figura en la 
blanca casa consistorial". Pero que es pronuncia de manera di- 
ferent en cada llengua, de manera que hi ha paraules de pronun- 
ciació diferent en les tres, com la primera que els valencians pro- 
nunciem Salvaor, els catalans Salvadó i els castellans Salvador, 
o millor dit Salbador. O siga que l'escriptura és igual pero és 
diferent la fonètica, lo que demostra lo que he dit de qué la 
llengua no és l'escrita sinó la parlada, i per això esta frase que 
llegida no se sap si és valencià, català o castellà, pronunciada 
per un valencià, un català i un castellà se sap perfectament en 
quina llengua parla cadascú. 

És per això que els pancatalanistes basen la llengua en Pes- 
crita, imposant com a “llengua dels valencians" la catalana de 
Fabra i l'Institut d'Estudis Catalans, prèviament "manipulada", 
i afirmant que és la llengua que els valencians hem perdut i nos 
cal "recuperar", i ho diuen inclús científics, i en açò reconeixen 
que el valencià i el català parlats, que són els autèntics, són 
diferents, i per açò la majoria dels valencians no entenen als 
catalans, que és la prova definitiva de qué dos llengiies són dife- 
rents quan un parlant de cadascuna no s'entenen. Pero els panca- 
talanistes que afirmen que "la llengua dels valencians" és la 

catalana perqué cóm fan escriure als valencians, escrita resulta 
igual, ¿acceptarien davant la frase que he posat abans que el 
català i el castellà són la mateixa llengua? I no accepten açò, 
que és veritat, pero damunt no volen acceptar semblances en el 
castellà, que no és veritat, semblances que demostren les in- 
fluències mútues pels motius que he donat, i que no es donen 
respecte a atres llengües, com francés, italià, etc., per citar llen- 
gües també romàniques. 

En "Retorn a la fidelitat valenciana" he posat un eixemple de 
les diferències entre valencià i català i que és l'Evangeli de la 
missa que acabava d'oir. És el text llatí, una traducció meua i el 
text d'una edició catalana. 1 entre el text valencià i el català 
—onze línies de quartilla a màquina—, hi ha més de xixanta 
diferències de les distintes classes. Perqué les diferències entre 
valencià i català són: De lèxic: per conservació de la paraula 
ibèrica, germànica, àrab, mossàrab. De procedència extrangera en 
adaptació pròpia o no. Per no ser el mateix ètim llatí. Morfològi- 
ques: diferència d'alguna lletra, lletra de més o manco. Semànti- 
ques: paraules de diferent accepció o més o manco accepcions en 
valencià. Fonètiques, que son les més. 

He dit que Fabra, en sa joventut, considerava impossible una 
unitat ortogràfica per a les llengies valenciana, mallorquina i 
catalana per ser contra natura, i davant lo que he expost es 
comprendrà perfectament que en aquells temps Fabra tenia tota 
la raó. 1, no obstant, ara el català té una ortografia que no 
s'ajusta a la fonètica seua, i a l'aplicar dita ortografia al valen- 
cià encara queda moltíssim més desajustada. 

Vejam uns casos. Grafia TZ: Com s'explica en les instruc- 
cions només és adequada a la fonètica valenciana en unes quan- 
tes paraules. Grafies suprimides per Fabra Y i CH: absurda 
supressió i que crec que deu rectificar-se recuperant estes dos 
grafies que són necessàries, tradicionals i inclús clàssiques en la 
llengua valenciana, que una i atra s'han usat en la llengua va- 

lenciana fins sa primera catalanisació per les normes de Caste- 
lló; i que una i atra o una de les dos apareixen en les llengües 
més cultes. Per a convéncer-se de la necessitat de recuperar per 
a l'ortografia valenciana les grafies Y i CH, i vore l'absurditat 
de la seua alegre i inconscient supressió per Fabra, basta én 
estos dos eixemples, u per a cada grafia. Tenint la grafia Y 
s'eviten les paraules inventades, com l'actual adjectiu d'epopeia, 
que és epopeic, modificant la fonètica, puix que abans de Fabra 
i les normes de Castelló s'escrivia epopèyic. 1 tenint la grafia 
CH s'evita la confusió de la fonètica que puga tindre la grafia X 
quan no es coneix la paraula. Perqué ara es llig bé per conéixer 
la fonètica de la paraula, puix que en marxa i xapa, com es 
coneixen, els valencians pronuncien africada sorda, com els 
catalans occidentals, orientals i mallorquins pronuncien frica- 
tiva sorda, com fem els valencians en la paraula Xàtiva, perqué 
la coneixem. Pero si s'inventa una paraula, per eixemple xapif, 
¿quina és la fonètica de la X? Abans de Fabra no hi havia 
confusió: per a l'africada sorda CH (chapa, marcha) i per a 
la fricativa sorda X (Xixona). Cal advertir que els catalans 
orientals, com qualsevol, consultant el diccionari Fabra, pot fer 
la comprovació, no tenen l'africat sort a principi de paraula 
sinó en la paraula Txecoslovàquia i sos derivats, i per això als 
valencians se'ls fa, des de les catalanisadores bases de Castelló, 
escriure esta paraula en TX inicial i totes les atres africades sor- 
des én X, grafia que, a més, té també el fonema cs com en 
examen, © siga, tres fonemes per a una sola grafia. En canvi en 
esta absurda ortografia hi ha un fonema linguoalveolar sort que 
té cinc grafies: ©, ©, s, ss, sc, segons la situació del fonema. No 
és precisament una ortografia senzilla. 1 com ací no tracte del 
canvi d'ortografia que crec necessari, no cal que pose més eixem- 
ples de la inadequació a la llengua valenciana de l'ortografia 
que ara s'usa, que és la catalana. Diferents ortografies corres- 
ponen a llengiies diferents que, com la valenciana i la catalana, 

arriben a tindre ¡cinc! diferències fonètiques en un paraula que 
ara es vol dir que és igual en les dos: desorganisar en valencià 
i desorganitzar en català, i fent escriure als valencians també 
desorganitzar, passen com a iguals, quan en català la primera e 
és lo que abans de Fabra escrivien a els catalans, i que ara li 
diuen e neutra (“científicament”, vocal anterior mixta, no arro- 
donida); la o, en català és u (“científicament”, vocal posterior 
arrodonida amb la mínima obertura), la primera a és igual que 
la primera e; la s valenciana és consonant linguoalveolar frica- 
tiva sonora "científicament", i la tz catalana és "científicament", 
consonant linguoalveolar africada sonora, i la r en català és 
muda i en la gran majoria del valencià no. En una paraula 
¡cinc diferéncies!, i "científiques" que és lo que val per als 
pancatalanistes. 


Excepte per a les raons que té el pancatalanisme, que els 
pancatalanistes les saben, i nosatres també, sempre s'ha acceptat 
la diferència entre valencià i català, inclús en la mateixa Cata- 
lunya. Citada ha quedat l'opinió de Fabra, Massó i Carreras en 
1891, ininterrompuda en Catalunya, i tinc a la vista, treta de 
la biblioteca meua, la traducció al català de "Pare vosté la 
burra, amic", de l'autor valencià Felip Melià, feta per Agustí 
Collado, en la colecció “La escena catalana”, Any XVIII (2. 
època), 3 d'agost del 1935, N.” 421, editada per Llibreria Bona- 
via, Tapineria, 4, Barcelona. 


3. Caràcter del present treball 


El present treball no és un treball "erudit" de ciència filo- 
lògica. Perqué la qiiestió de qué tracta no és científica sinó 
popular, social; i com l'escric sentint-me poble i no erudit, sóc 
la veu del meu poble que va dirigida a ell en tot son conjunt des 
del més ilustrat al més ignorant. 1 és precís que siga “acientífic” 

(pero no “anticientífic”), popular podríem dir, com en literatura 
es diu popular, perqué la llengua és popular puix que és del 
poble; naturalment, la llengua parlada, viva, del poble valencia. 
El treball científic deu fer-lo un filòlec valencià que no siga 
pancatalaniste, que algú deu haver-ne. 

Açò no és lo que ara diuen "polèmic" perqué no va dirigit 
als pancatalanistes per a qué deixen el pancatalanisme. Perqué 
el pancatalanisme no és una ideologia sinó una professió de fe 
formulada davant lo que diuen els santons del pancatalanisme. 
I com contra una fe no valen arguments, açò no és per a con- 
véncer als pancatalanistes de son error. 

El caràcter “acientífic” d'este treball m'evita que em diguen 
dilettante els que, perqué tenen títol universitari de Filosofia i 
Lletres, s'han apoderat de la llengua valenciana com si fóra d'ells, 
quan és del poble per ser un fenomen social i un dret humà, 
per lo que és més de competència per a ficar cullerada, dels que 
el títol universitari el tenim de Dret. I que, per cert, no els diem 
res als de Filosofia i Lletres que escriuen sobre matèries jurídi- 
ques, inclús en enciclopèdies sobre estatuts d'autonomia que, com 
a lleis, són de competència del Dret. 

Per a llevar a este treball apariència científica, les notes van 
interpolades en el text. 

Com a poble que sóc, i així em considere a molta honra, este 
treball expressa la rebelió del sentir del poble valencià que, 
durant tant de temps, s'ha vist sempre afrontat al dir-li que no 
parla bé sa llengua valenciana. I esta injusta acusació se li ha 
fet no solament en quant a les evolucions que, llegítimament, ha 
fet en l'idioma seu, sinó inclús també en el cas de paraules con- 
servades des de segles, tant anteriors a la conquista de Don Jau- 
me com les de la seua literatura clàssica en els gloriosos temps 
de la Corona d'Aragó, quan els comtats catalans, nebulós estat 
“fradistern” en la Corona d'Aragó, no s'haurien atrevit ni a 
pensar en colonisar el Regne de Valéncia. 


1 encara es pretén fer vore al nostre poble que se li fa un 
favor substituint-li eixes paraules tan seues per unes que des- 
coneix i no ha dit mai perqué són catalanes. I s'intenta en- 
ganyar-lo dient-li que són les correctes, les "normatives". I puc 
afirmar açò, i ho dic perqué, com he contat al principi, he cola- 
borat en l'engany mentres estiguí enganyat per la parança “cien- 
tífica" en qué m'apressaren els que crea mestres. Per això he 
dit també que este treball és una reparació del mal que he fet 
sense saber que fea mal. Propòsit de reparació que em fiu al 
triar la llibertat. 

Com el poble és qui fa la fonètica de la llengua que parla, 
encara que parega redundància, i la canvia quan vol, i com 
vol; tot per ser l'amo de la seua llengua, és per lo que he partit 
com a base de la llengua parlada pel poble valencià. L'he 
escoltada atentament, en totes bandes del Regne de Valéncia 
que m'ha segut possible oir-la, per a trobar així l'autèntica llen- 
gua valenciana: la que parla el poble valencià i que ara no apa- 
reix escrita. 

1 he profundisat més en els densos coneiximents que tenia 
de la llengua valenciana i de la llengua catalana, estudiant-les 
comparades. 1 he repassat el meu antic coneximent del llatí, com 
a pare de les dos. I he repassat també la bibliografia que cite, en 
part llegida per mi i en part inclús estudiada. 

En estes instruccions no invente res, són el poble valencià 
i els autors que cite els que parlen a través de mi. Açò no és, 
per tant, la pura i simple ressurrecció de les regles de Fullana, 
si bé entronca én elles (per tindre base en la llengua real) com 
si hagueren seguit desarollant-se sense solució de continuitat. 

Quan s'abandona el bon camí desviant-se per a seguir el roí, 
cal per a deixar este, tornar al que s'abandonà i seguir caminant 
pel bon camí que es mamprengué en un principi. 

Per a trobar l'autèntica llengua valenciana és indispensable 
partir de la parlada, estudiar l'idioma viu per a descobrir, dins 

de les variants del parlar, de l'idioma oral, les més bones. 1 no 
partir d'una llengua escrita, artificial, per a establir “la llengua 
dels valencians” com diuen i fan els pancatalanistes. Perqué com 
he dit abans, la llengua escrita és la que deu subjectar-se a la 
parlada. 

I una vegada trobada la llengua valenciana és el moment 
d'estudiar cóm s'ha d'escriure. Perqué, no em canse de repetir-ho, 
és el poble qui ha de fer la llengua seua. Inclús ha de ser el poble 
qui valencianise les paraules noves de procedència d'atres llen- 
gües. Com en el cas de la paraula francesa garage. El poble 
valencià la valencianisà per la fonètica francesa que oia, i digué 
garaig. La catalanisació erudita de la llengua catalana, adaptada 
la grafia francesa a l'ortografia catalana, féu la forma artificial 
i cultista de garatge. 

Les instruccions que done, i les consideracions que les pre- 
cedixen, les he tretes, respectivament, del vocabulari i el text 
que el precedix de la part que fa referència a la llengua, de 
mon treball sense acabar “Retorn a la fidelitat valenciana”. 

Així com les més nomenades que conegudes normes de Cas- 
telló, que no eren per a "ensenyar" el valencià, sinó per a escriu- 
re'l catalanisat, dirigides sobre tot als que escrivíem segons Fu- 
llana, estes instruccions, que no són tampoc per a "ensenyar" el 
valencià, són, al contrari que les de Castelló, per a escriure el va- 
lencià descatalanisat. I van dirigides als que volen escriure valen- 
cianisada la llengua híbrida en qué escriuen, valcat o cataval. 
Que és el cas dels molts amics que m'han demanat que, sense 
esperar a qué, acabat que siga, es publique "Retorn a la fidelitat 
valenciana", traguera d'ell un avanç parcial. 

1 açò és lo que es publica. A les instruccions que seguixen 
s'ajusten (salvo els molts errors d'imprenta que aparegueren) 
els dotze articles meus publicats en "Jornada" entre 13 de febrer 
i 27 de setembre de 1975, u de Rafael Villar en dit diari: els 
quatre que en el mateix diari publicà Xavier Casp i els que ve 

publicant en “Levante” des d'11 de desembre de 1974. I lo més 
important publicat segons les instruccions que seguixen són les 
dos últimes obres de Xavier Casp: el libretto, que està editat, 
de l'òpera “Vinatea”, musicat per Matilde Salvador, i sobre tot 
el llibre de poesia "Jo també tinc set". 

Adés he posat entre cometes "ensenyar" perqué crec que no 
deuen donarse cursos per a "ensenyar" a "parlar" el valencià, 
sinó per a ensenyar a escriure'l als que el parlen. Contra lo que 
el criteri cientificiste én qué el pancatalanisme ha fet interessada- 
ment que es veja tot lo de la llengua, el que no sàpia el valencià 
deu dependre'l, no en cursos sinó en sa casa, si es parla, i en 
atre cas fora de casa: en el carrer, en el treball, dels amics que 
el parlen... Com és el cas meu que, com mon pare era —a molta 
honra— xurro, de Sogorb, deprenguí el valencià, en la primera 
infància, dels xiquets én els que jugava. Com fa qui se'n va a 
un país extranger a dependre una llengua de viva veu dels par- 
lants d'ella. És passant de viva veu d'uns a atres com es conserva 
la llengua valenciana des de fa segles i no depresa en cursos. 

Estes instruccions poden servir (com serviren les normes de 
Castelló) per a fer una gramàtica de la llengua valenciana des- 
catalanisada. I sense eixa gramàtica, per a usar qualsevol atra 
de les actuals, rectificant en ella lo que calga segons estes ins- 
truccions. Perqué en totes les gramàtiques actuals (en unes més 
i en atres manco) hi ha una gran part a la que no afecten estes 
instruccions, que és la part no catalanisada sobre la que, natural- 
ment, no done instruccions de descatalanisació. 1 insistixc que 
abans que la gramàtica és la llengua que s'ha de saber parlar 
abans d'estudiar la gramàtica seua. 

Advertixc que estes instruccions són provisionals, subjectes 
a rectificacions, puix que, al tractar-se d'idees meues (que tinc 
la satisfacció d'haver-les acceptades alguns amics), com no em 
crec infalible, accepte que puga haver errors. Per això, en son 
dia, estes instruccions que són questió d'urgència, hauran d'estu- 

diar-se en un organisme acadèmic valencià, no solament de sol- 
vència intelectual sinó, principalmente i abans que tot, INEXCU- 
SABLEMENT D'AUTENTICITAT VALENCIANA, sense contaminacions 
catalanes, el qual determinarà, en definitiva, la llengua valen- 
ciana i sa escritura, prescindint de cultismes i acceptant al poble 
com a creador i amo de la llengua. Este organisme, per tant, 
és el que ha de fer, én calma com es fan estes coses, la gramàtica 
i el diccionari complet de la llengua valenciana. El "Vocabulari 
valencià-català català-valencià" de "Retorn a la fidelitat valen- 
ciana", només és, com indica el nom, un vocabulari parcial de 
les paraules que són diferents en català i valencià. 

Pel caràcter provisional d'estes instruccions, com atenc a lo 
primordial: descatalanisar la llengua valenciana, partint com a 
base, de la llengua parlada, use l'ortografia que ara s'usa, si bé 
aplicant-la segons la fonètica valenciana, lo que determina en 
ocasions diferències en les grafies. Com accent agut en lloc de 
greu: si no tz; gijinotgtj; ni no mp; lino llo tl... 

La majoria d'estes instruccions són de carácter general, apli- 
cables a un grup de paraules més o manco gran. Pero, encara 
que siga questió del vocabulari, també les hi ha referents a una 
o algunes paraules que van juntes en una denominació, per ser 
paraules o denominacions de molt d'us o molt importants. 

La descatalanisació en general del lèxic catalanisat que ara 
s'usa, si la fera en estes instruccions, seria la publicació íntegra 
del vocabulari a qué m'he referit, lo que no és possible en este 
treball. En els casos de dubte sobre alguna paraula, aconselle 
al lector que opte per la paraula viva, sobretot si ho és en els 
llocs on millor es parla el valencià, puix que acertarà en la 
majoria de les ocasions: i si no acerta, per lo manco l'opció 
li haurà donat una paraula valenciana i no catalana. 

Una observació sobre l'arcaisació. Per a mi el valor d'una 
forma clàssica és el de corroboració, en tot o en part, d'una for- 
ma viva, o siga, en funció de pedigree d'una paraula viva valen- 

ciana. Com és, per eixemple, la forma viva dels plurals en -ns: 
hòmens, vèrgens, màrgens... paraules vives valencianes que són 
conservació exacta de les clàssiques que confirmen les vives. 

Advertixc que les referències al Diccionari Fabra són a la 
primera edició (1932), perqué les posteriors a la mort de l'autor 
no poden atribuir-se íntegrament a Fabra per les manipulacions 
que s'han fet en el text de la primera edició. 

Per últim m'interessa fer constar que, contra lo que puguen 
creure alguns, én estes instruccions (i n'és la prova més rotunda 
l'últim llibre de Xavier Casp: "Jo també tinc set") no baixe la 
llengua literària a la llengua parlada, popular, sinó que puge 
la llengua parlada, popular, a la literatura. 

Sé que hi haurà valencians que, per orgull, perea o interessos, 
no acceptaran la valencianisació de la llengua que propugne: i 
que inclús els hi haurà que l'atacaran. Pero també sé que n'hi 
haurà atres que l'acceptaran i que l'adoptaran, sobre tot els que 
comprenen, i, millor encara, els que —junt a mi— podem dir 
aquelles paraules d'Aida: “jO, Patria, quanto mi costil" 

II. INSTRUCCIONS 


VOCALS 


AinoE 


Cal usar a i no e en les paraules en les quals el poble va- 
lencia pronuncia a, com maravella, resplandor, assamblea, etc., 
i no meravella, resplendor, assemblea, que en els clàssics es tro- 
ben escrites be en a, be en e. 

Ara, la forma en a és la viva en la llengua valenciana i en 
el català occidental. Fabra adoptà la forma en e perqué en Bar- 
celona fan neutra eixa vocal, que a tots sona a, començant pels 
propis catalans que, abans de Fabra escrivien a. En alguns casos 
la e de la llengua "normativa" pot respondre a l'etimologisme 
fabriste, com resplendor (segons Fabra) que son ètim és resplen- 
dore, pero no en atres, com maravella que son ètim llatí és 
mirabilía. Pero sí en assamblea, (d'assemblée), galicisme que, 
com en atres casos, el valencià l'ha pres de la fonètica i el 
català de la grafia. En tots els casos els catalans, en realitat, pro- 
nuncien a al pronunciar la vocal neutra. 

“Diccionari Catala-Valencia-Balear” du les paraules compre- 
ses en este cas en les dos formes: en ei en a; i només la forma 
en a Diccionari Escrig-Llombart i Vocabulari Fullana. 


39 


-Eino-A 


Cal usar -e final i no -a final, per als masculins de les parau- 
les que designen qualitat, ideologia, professió, condició, art, cién- 
cia, afició, etc. Aixi: valencianiste, teniste, dentiste, artiste, etc., 
ino valencianista, tenista, dentista, artista, etc. 

Esta e per al masculí és una inteligent distinció del poble 
valencià en sa llengua, pel principi d'harmonia i llei de distinció 
en l'evolució de l'idioma. Perqué la distinció és una característica 
molt notable en la llengua valenciana. El nostre poble és molt 
donat a fer distincions, unes vegades entre dos paraules valen- 
cianes, i atres vegades entre una valenciana i atra castellana, de 
la que tirà mà per a fer la distinció. Si els literats catalans o 
Fabra o "Institut d'Estudis Catalans", que tantes paraules han 
inventat "per prurit de fugir de la semblança amb el castellà" 
com diu “Diccionari Català-Valencià-Balear" en la paraula 
MODO, hagueren inventat esta distinció valenciana que fa unes 
paraules diferents del castellà; o es fera en Barcelona, estaria en 
la llengua "normativa". 

Si la distinció l'ha feta el poble valencià en la llengua seua: 
la valenciana, ningú én més dret a fer-la, i l'ha feta molt be; 
fent una doble distinció: entre el masculí i el femení i entre el 
valencià i el castellà. 

“Diccionari Escrig-Llombart” i “Vocabulari Fullana" és la 
forma en -e final la que donen per al masculí. "Diccionari Ca- 
talà-Valencià-Balear" du les dos formes: en -e i en -a. I “Dic- 
cionari de la Rima per Francesc Ferrer Pastor amb la collabora- 
ció de Josep Giner” (pág. 802) diu: “Evidentment, com sufix 
grec, té una terminació única en -ista però el vocalisme del 
valencià parlat li dóna una forma -iste per al masculí i -ista 
per al femení i tal distinció popular és molt útil en alguns casos : 
l'artiste i l'artista, etc., malgrat que la llengua literària manté 
la forma única en -ista per al masculí, no hi ha cap inconvenient 

a usar els masculins en -iste en l'estil popular (teatre, llengua 
parlada, etc.) perque els seus avantatges són innegables i vénen 
d'antic, dels primers manlleus medievals al llatí eclesiàstic." I 
pregunte: ¿Abans de vindre Don Jaume? 


CONSONANTS 


-C i no -G 


Cal posar -c final i no -g en les paraules en qué ara, seguint 
les normes catalanes, s'escriu -g. 

En primer lloc és suficient raó que el poble valencià pro- 
nuncia c, i també el català i el mallorquí: perqué, a més, sem- 
pre s'ha pronunciat c, i escrit, des dels temps clàssics, mentres 
no aparegué Fabra, ch, dígraf sobre el que s'ha sostingut que 
tenia un fonema aspirat, semblant al que té en alemany. 

La velarisació al substituir -ch final per -g final és u dels 
grans errors de Fabra —com la supressió total del dígraf ch—. 
Si suprimí la grafia ch en els dos fonemes que representava, en 
tots els casos de trobar-se en final de paraula degué substituir-se 
per la conservació de la c, que respon a la fonètica, no solament 
valenciana sinó també mallorquina i catalana, si be esta última 
quan el so -c final de paraula va precedit de n no pronuncien 
ni c ni g. Així, diuen san, simplement, i no sang ni sanc. 

És absurda una alegació etimologista per a anar contra la 
fonètica del poble, i més absurt alegar que els derivats són 
en g, grafia que no respon tampoc a la grafia de sempre, comen- 
çant per Ausias March que du en son llinage ch. 

Referit concretament a la paraula sanc, "Diccionari Escrig- 
Llombart" du la forma sanch, Vocabulari Fullana" la forma 
sanc, i "Diccionari Català-Valencià-Balear" les formes sanc, 
sanch i sang. Este últim diccionari, reconeix la pronunciació en 

-C final o sense -c ni -g. 1 la grafia clàssica és sempre -ch en els 
eixemples que cita d'Arnau de Vilanova, Sant Vicent Ferrer, 
Bernat Fenollar, valencians; Bernat Metge, catalá, etc. 


-G-, -J- i no -TG-, -TJ- 


En la llengua valenciana cal suprimir la t que ara es ve escri- 
vint (i alguns pronunciant) davant j o g, segons les normes de 
Fabra. 

Diu Sanchis Guarner (Gramàtica Valenciana, pàg. 93) "...el 
so de Z prepalatal fricativa sonora... el pronuncien inconscient- 
ment tots els valencians si la x final d'un mot va seguida de 
paraula que comence amb consonant sonora, i també si amb 
vocal, els que no parlen ‘apitxat’: feix ample, peix viu, boix 
verd, calaix estret, greix brut, fluix llaç". I en la pàg. 94: “En 
valencià no hi ha més que un fonema prepalatal sonor, el qual 
té una articulació africada i es transcriu fonèticament amb el 
signe 8... Ja ha estat dit que latre so prepalatal sonor, el de la 
fricativa Z, és articulat pels valencians inconscientment. La $ 
prepalatal africada sonora correspon en valencià a la j i a la g, 
davant e, i, inicials, darrere consonant o entre vocals”; “A Mo- 
rella i al marge septentrional del Baix Maestrat, també hi ha 
només un sol fonema prepalatal sonor, peró quan est es troba 
entre vocals es pronuncia iz, amb 3 fricativa i i semivocal dif- 
tongant amb la vocal precedent, tant si correspon a j, ع‎ com a fj, 
tg ortogràficament, exemples: fregir, ajudar, pujar, platja, viatge." 
I repetix (pàg. 127): "ja ha estat dit que en la Regió Valenciana 
existix només el fonema prepalatal sonor de $ africada". I en 
pàgs. 125-126 diu: “La prepalatal africada sonora $ es representa 
ortograficament amb j o tj davant a, e, u, i amb g o tg davant 
e, i, quan es troba entre vocals, i amb j o g respectivament, si 
està en principi de paraula o darrere de consonant." 

O siga, que en el valencia només hi ha un fonema prepalatal 
sonor africat, representat per j, tj, g, tg, segons els casos pero no 
diu Sanchis en quins casos va o no va la 2: ni perqué va o no 
va. Pero si deixa clar que a principi de paraula sempre és per 
j o g, no està clar en mig de paraula, perqué en la pàg. 94 diu 
qué entre vocals es representa per j o g, i en la mateixa pàgina, 
diu a continuació que entre vocals es representa tant per j, g 
com per tj, tg. 

Esta imprecisió és la que origina en els escrits en llengua 
“normativa” la £ colocada a capritxo moltes vegades. I és que es 
troben que, segons el Fabra, han d'escriure rajar i viatjar, avan- 
tatges i vages, neteja i corretja, veges i metges, tija i mitja, boja 
i botja, pujar i jutjar, jutges i puges, etc. Ni ho explica Sanchis 
que, en pàg. 128 de sa Gramàtica dóna unes regles i acaba dient: 
"S'escriu j en certes paraules que no es poden classificar fàcil- 
ment". Ni ho explicà Carles Salvador, primer gramàtic valencià 
catalanisador. Ni la Gramática seua “refeta” per la Secció Filo- 
lògica de Lo Rat Penat, que ha servit de text als "Cursos de 
llengua i literatura valenciana de Lo Rat Penat", i la que diu 
parlant dels dígrafs tg, tj que tenen “el so palatal sonor de j ge- 
minada", seguint lo que diu Fabra, com vorem. Pero al dir dígraf 
reconeixen que respon a un sol fonema. jI quins esforços fan 
alguns per a intentar pronunciar la ¢ i parlar bé la llengua “nor- 
mativa”! 

Fabra en la gramàtica seua (pàg. 19), com no té perqué 
amagar-ho, explica que els dígrafs tg, i tj corresponen al fonema 
que Sanchis reconeix que no existix en la llengua valenciana 
i que només es pronuncia en ella inconscientment, en alguns llocs 
i en alguns casos només, pero sense que corresponguen, precisa- 
ment, als casos de les grafies tg, tj, fonema que els catalans si 
que pronuncien, a excepció, diu Fabra (pàg. 19 de la Gramática 
citada) de, freqiientment, els barcelonins que, seguix dient Fabra, 
el fan africat sort, com els apitxats de Valéncia. 1 sempre sense 

pronunciar la ¢ perqué, com a dígraf que és, tj o tg no són més 
que un so (Gramática citada de Fabra, pag. 10). 

El tan injustament oblidat i més injustament encara despreciat, 
Lluís Fullana, diu: (Compendi de Gramática Valenciana, Orte- 
ga, Valéncia, 1923, pàg. 17) “La t que tradicionalment venia 
usant-se davant g i j en mig de dicció, com no se pronuncia, no 
deu escriure's. Per tant escriurem viage, plaja, i no viatge, platja." 

Perqué la norma tan fabriana de l'etimologia, no és una raó 
per a anar en contra de la natural evolució que el poble fa en 
la llengua, que és seua; y perque acabaria per dur-nos a escriure 
en llatí. 

Per això resulta tan depriment, pintoresc i lamentable alhora, 
oir als valencians que parlen la llengua “ensenyada” com si fóra 
la francesa, o que volen parlar "correctament" la llengua "culta", 
cóm s'esforcen per pronunciar la ¢ abans de la ع‎ © la j i els ix 
un fonema rarissim; o els ix, com a certs barcelonins i als valen- 
cians apitxats, l'africat sort. 

Els cas de tg, tj és u més, de tants que n'hi ha, de catalani- 
sació de la llengua valenciana per mig de l'ortografia que, a més, 
desfà la fonètica valenciana: com els casos de tz, tl, tll, accents 
greus, etc. 

“Diccionari Català-Valencià-Balear" du, junt a les formes en 
tg, tj, les formes en g, j. "Vocabulari Fullana" no cal dir, després 
de la cita de Fullana que he fet, que només du les formes en 
8, j; així com “Diccionari Escrig-Llombart”. 


LL ino L 


Cal usar ll i no I. Açò és questió de vocabulari, i no es pot 
donar una instrucció sobre les paraules que s'han catalanisat en 
el llenguage escrit per substitució de ll per J. Pero em cal fer esta 
advertència. 


44 


Atenent a la pronúncia popular, i seguint-la, es faran manco 
errors contra la llengua valenciana, que si se seguixen les actuals 
normes de catalanisació. 

Cal advertir que les paraules que deuen escriure's én ll i 
no J, s'han escrit én ll abans de Fabra. Aco potser siga la causa 
de qué, al posar ll als derivats de llei, se li passara a Fabra la 
paraula llegítima, que figura així, én ll, junt a totes les germanes, 
numeroses, én l. 


-N- i no -MP- 


En les paraules en qué l'ortografia de Fabra posa el dígraf 
mp i seguix consonant, la fonética valenciana, i també la mallor- 
quina i Ja catalana, pronuncien en la gran majoria dels casos n. 
Així, assunció i no assumpció. 

L'etimologisme de Fabra restaura l'arcaic mp dels clàssics, 
que, a més, satisfea el prurit de la dissemblança én el castellà. 
Pero ara no es pronuncia, si és que es pronunciava en l'época 
clàssica o que s'escrivia simplement per llatinisme. Pero encara 
que es pronunciara abans, no és raó per a anar contra la llengua 
viva actual, que no és en este aspecte sinó la conseqiiéncia 
d'actuar en el poble la llei d'eliminació del principi d'economia 
de forces, de l'evolució dels idiomes. 


Sanchis Guarner, en sa Gramàtica, pàg. 125, diu: "Per raons 
etimològiques s'escriu mp en certes paraules", reconeiximent clar 
de qué no es pronuncia, i sense dir que és norma fabrista. 


Fullana posa en la forma en n, en son vocabulari, les parau- 
les de referència, en atendre principalment a la fonètica, a la 
llengua parlada. 


“Diccionari Catala-Valencia-Balear”’, en 1935, volum segon, 
d'Alcover i Moll du assunció i assumpció i fa la definició en 

assunció; i, després de dir “escrit sovint assumpció", posa la 
fonètica que indica que valencians, mallorquins i catalans tots 

diem assunció. Pero en 1964 només posa assumpció. A través 
de tota l'obra és visible l'acció catalanisadora, perqué començant 
per posar les dos formes, acaba donant només la forma en mp. 
¡Cóm será, ¡¡ara!!, una nova edició! 

He dit abans “generalment” perqué hi ha unes poques pa- 
raules (açò és questió del vocabulari), en les que sí que es pro- 
nuncia mp i, per tant sí que cal escriure'l: temps; extrangeres 
com impromptu; i científiques com metempsicosis. 

És interessant observar sobre l'artificiositat én qué Fabra posà 
el dígraf mp, que, no obstant posar redempció, posà irredent, que 
ben recentment ha convertit “Institut d'Estudis Catalans” en 
irredempt. 


-S- ino -TZ- 


No cal posar el dígraf tz sinó quan en la llengua valenciana 
és pronuncia així. Sanchis Guarner, en sa Gramática, págs. 82-83, 
diu, referit al citat dígraf: "Fonèticament es representa amb el 
signe Z essent anàloga a la z italiana de zelo, i en valencià 
només compareix en posició intervocàlica i en unes quantes pa- 
raules, com ara són: dotze, tretze, setze, guitza, atzavara, Atze- 
neta Atzúvia, Atzaila, Atzuara". Y més avant diu: “Ja ha estat 
dit en el $ 69 (pàgs. 82-83] que el fonema dental africat Z que es 
representa ortogràficament amb l'aplec tz, existix en poques pa- 
raules valencianes populars, per tal com només compareix en els 
numerals dotze, tretze, setze i en certes paraules àrabs, com a 
resultat de l'assimilació de l'article, com són Atzeneta, Atzúvia, 
Atzuara, i en alguns pocs casos més com batzoles, butza, guitza, 
etc.” (pàg. 116). I seguix dient: "Convé molt també representar 
amb la grafia tz els resultats del sufix verbal- - (Gety (com civi- 
litzar, generalitzar, etc.) i de 5 arab intervocàlic (com agutzil, 
magatzem, grafia erudita molt ajustada a l'etimologia, encara 
que esta pràctica topa amb certa resistència de molts escriptors 

valencians que solen preferir escriure simplement s en tals mots, 
seguint la pronunciació popular d'eixes paraules que són articu- 
lades amb sibilant alveolar fricativa sonora (civilisar, generali- 
sar, aguasil, almagasén, etc.), si bé esta práctica no és absoluta- 
ment condemnable.” (pàg. 116). Erudita i etimològica, o siga 
no llengua parlada. 


Com es veu, és el propi Sanchis el que demostra que no deu 
usar-se tz on no es pronuncia, perqué reconeix que només es 
pronuncia en poques paraules i no en tantes com ara es posa. 
Perqué “convé” vol dir “per a catalanisar”, puix que acaba per 
dir que no és censurable no escriure-la on no es pronuncia. 1 els 
eixemples que posa en lo de "convé" tenen dos paraules catala- 
nes: agutzil i magatzem que després no es limita a la substitució 
de tz per s sinó que posa les valencianes. 

“Diccionari Català- Valencià-Balear" du les formes en tz i en 
s, i així com en 1930 donava prioritat a la forma en s, com 
amenisar, i encara en 1935, com balisar, en 1954 posa: “COTIT- 
ZAR (cotisar)”. “Diccionari Escrig-Llombart” i "Vocabulari Fulla- 
na” només duen la forma en s. 


-Tino-D 


Cal posar -t i no -d en les paraules on la llengua valenciana 
pronuncia ¢ i no d. Perqué la grafia fabrista d no s'ajusta a la 
fonética valenciana; ni mallorquina, ni catalana. I, a més, sem- 
pre s'ha escrit t abans de Fabra, i £ figura en els llinages valen- 
cians, com Ricart, Vert, etc. 


És u dels casos on Fabra prescindí totalment de la fonética 
de la llengua viva, i inclús de la llengua antiga, per a basar-se 
en l'absurda raó de qué les paraules que fan el femení en d, el 
masculí deu dur també d. O siga que, en realitat, no es forma 
el femení del masculí sinó el masculí del femení. I en les paraules 
on no es aplicable esta regla, es conserva la f en uns casos i, en 

atres, es canvia per d per etimologisme. Així, verd per a Fabra 
per ser el femení verda; set per derivar-se de site; quietud, per 
derivar-se de quietúdo; virtut, per derivar-se de virtute, mag- 
nitud, per derivar-se de magnitiido; senectut, per derivar-se de 
senectute. 

“Diccionari Escrig-Llombart” i “Vocabulari Fullana” posen 
estes paraules que nos ocupen, én t. “Diccionari Catala-Valencia- 
Balear” les posa en les dos formes: en f i en d. 


SIGNES ORTOGRAFICS AUXILIARS 


Cal posar els signes ortogràfics d'entrada en la interrogació 
i en l'admiració. La supressió d'ells que ara es fa tant, du, en 
la majoria dels casos, a la confusió sobre on comença la interro- 
gació o l'admiració. 

Sanchis Guarner, en la gramàtica, pàg. 132, posa tant els 
d'entrada com els d'eixida. 

Com els minuts no són decimals de l'hora, és absurda la 
separació tant per una coma com per un apòstrof. La separació 
preferible és per mig d'un punt volat: 10:45, per eixemple. 


Per als decimals cal usar la coma, i no l'apòstrof. 


ACCENTS 


Cal posar accent agut sempre que el poble valencià pronuncie 
tancat, i no posar accent greu, com ara es fa, en determinades 
paraules que, si els catalans obrin la vocal, els valencians la 
tanquem. Així, cal escriure, per ser com es pronuncia, época, 
café, ofés, perqué, etc. i no època, cafè, ofès, perquè, etc., com 
pronuncien els barcelonins. 

Cal accentuar el pronom quí quan és interrogatiu, admiratiu 
i quan se li posa èmfasis, i l'adverbi cóm quan significa “de 
quina manera". Així, {Qui ha vinguts, Això demostra cóm és 
possible. 

Cal suprimir l'accent agut al substantiu us, que és diacrític 
per a diferenciar-lo del pronom personal feble català us, i com 
este pronom personal feble cal substituir-lo per la forma valen- 
ciana vos, resulta inútil l'accent diacrític. Com són inútils molts 
més accents diacríticis que, en son dia, hauran de suprimir-se. 
Perqué es tracta de casos que, encara que les paraules siguen 
homògrafes, no cap la confusió que es pretén, com s'estudia molt 
be en el treball preliminar del "Diccionari de la Rima per Fran- 
cesc Ferrer Pastor amb la collaboració de Josep Giner", en les 
pàgines XXXVII a XXXVIII. Pero com és qüestió que no 
afecta a la fonètica de la llengua valenciana, no cal tocar-la 
ací i sí deixar-la per a la futura reforma ortogràfica a qué m'he 
referit més arrere. 


Cal posar accent agut en la preposició én que, junt a ab, ha 
de substituir a la catalana amb (com més avant es dirà), accent 
diacrític per a diferenciar-la de la preposició homógrafa en que 
es referix al lloc al qual es fa menció en una frase. 


Cal escriure pero, pronunciant tancades les dos vocals. És 
la fonètica valenciana, com reconeix “Diccionari Català-Valen- 
cià-Balear", i com duen els valencians “Diccionari Escrig-Llom- 
bart” i "Vocabulari Fullana". La fonètica catalana és però i, 
com la llengua valenciana té el vulgarisme poro, la llengua 
catalana té el vulgarisme prò, pronunciant així la o oberta. 


SUBSTANTIU 


Vesprada i no Tarda 


Diccionari Catala-Valencia-Balear, en la paraula tarda du a 
continuació d'entrada (i això que és volum de 1962) que és 
castellanisme: i en l'etimologia diu que ve del castellà tarde. 
I encara s'esforça per demostrar-ho i posa com a prova definitiva 
“que en català occidental es pronuncia tarde, amb e tancada", 
que en mallorquí no es diu tarda i que en valencià és vesprada. 

La segona a de tarda és neutra, pero per a dissimular el cas- 
tellanisme Fabra (contra lo que fa sempre én estes neutres de 
grafiar-les e), la grafià a. Aragó, el gran silenciat pels catalans 
i pels valencians pancatalanistes, én molts quilómetros de fron- 
tera én Catalunya i sense que mai no haja anat la frontera per 
la línia lingiiistica, ha tingut sobre Catalunya una influència que 
no per amagada pels catalans se nos oculta als atres. Millor 
eixemple que el de tarde és encara el de la paraula macu (l'ara- 
gonés majo) de la que Fabra s'avergonyí i no la posá en son 
diccionari, a pesar de l'enorme us que els catalans fan d'ella. És 
curiós observar que estos dos mateixos aragonesismes els tenim 
els valencians en Morella, pero, sinceritat valenciana, sense va- 
lencianisar-los, i diuen tarde i majo (pronunciat a l'aragonesa). 


És doblement lamentable l'us que, per culpa del pancatala- 
nisme, fan de tarda els valencians: per ser una paraula catalana 
i castellanisme, més en molts casos, per no saber usar-la, puix 
que he vist en distintes ocasions escrit: “8 de la tarda” en ple 
hivern que, encara én l'hora canviada, és nit fosca. Perqué 
ignoren el català i no saben que si a eixa hora és vesprada en 
valencià, en català no és tarda sinó vespre, limitant-se tarda a 
referirse a les primeres hores després de dinar. 

ADJECTIU 


DETERMINATIU 
Possessiu 


Cal usar també els adjectius possessius dèbils mon, ma, mos, 
mes, ton, ta, tos, tes, son, sa, sos, ses. 1 els forts meu, meua, meus, 
meues, teu, teua, teus, teues, seu, seua, seus, seues, nostre, nos- 
tra, vostre, vostra, nostres, vostres darrere de lo posseit. Eixem- 
ple: el meu poble, mon poble, el poble meu. L'exclusivitat d'usar 
el meu poble per imposició de la llengua “normativa” supon en 
la llengua valenciana empobriment de llenguage, i en moltes 
ocasions produix una gran monotonia. 

Sanchis Guarner, en sa Gramàtica, pàg. 217, diu, referint-se 
als adjectius possessius dèbils: “En la llengua parlada estos tres 
adjectius s'empren només davant els noms casa i vida i certs 
noms de parentiu, exemples: ma casa, ta vida, mos germans, ses 
cosines, etc. En la llengua escrita, especialment en poesia, poden 
ser usades les formes dèbils davant tota classe de noms, però, 
modernament són preferibles les formes fortes". Sabut és per- 
qué "modernament són preferibles les formes fortes". 

El poc us de les formes dèbils en la llengua parlada no és tan 
exageradament poc com diu Sanchis. 

Les formes dèbils són clàssiques, seguiren usant-les els re- 
naixentistes, i s'han seguit usant mentres no acabà én elles la 
catalanisació. 

“Diccionari Català-Valencià-Balear", que les du, nos dóna 
l'explicació de ser preferibles les formes fortes, que diu Sanchis. 
En la paraula MON, es llig: "actualment s'usen poc en el llen- 
guatge literari, substituits amb preferència pels possessius el meu, 
la meva, el teu, etc." I encara aclarix més quan diu: "Podem 

dir que han desaparegut de quasi tot el Principat”. O siga, que 
no deuen usar-se perqué no les diuen els catalans. 

Dit diccionari registra mon en document de 1211, Crónica de 
Don Jaume i Lo Passi en cobles. Mos en Ramon Llull, Crónica 
de Pere el del Punyalet i Bernat Oliver. Ton en les Homilies 
d'Organyà (segle XI o XII, en Jahuda Bonsenyor (segle XII o 
XIV) i en Lo somni de J. Joan. Ta el registra en Jaume Roig, Lo 
Somni de J. Joan i Bernat Oliver. Tos en Ramon Llull. Tes en 
les Homilies d'Organyà, Ramon Llull, Bernat Metge, Crònica 
de Pere el del Punyalet, document de 1410, Sermó de Sant Pere 
(segle XV) i document del segle XII. Sa en document del segle XIU, 
Turmeda, Paris e Viana i Ramon Muntaner. Ses en document del 
segle XII. 

Sobre el possessiu clàssic llur (plural llurs), resucitat durant 
uns quants anys pels catalans i tornat a matar i soterrat recent- 
ment, cal dir que també és clàssic (més raó contra llur) l'us de 
les formes dèbils en substitució del lur, com ho registra l'abans 
citat diccionari en Anselm Turmeda, Sermó de Sant Pere i do- 
cument del segle xv. Per tant, encara que també duen el llur 
“Diccionari Escrig-Llombart” i “Vocabulari Fullana", no cal 
usar una forma morta, innecessària i de difícil us correcte. 


Numeral 
Cardinal 4 


Les formes vives dels adjectius numerals en la llengua valen- 
ciana, si en els cardinals són diferents de la llengua catalana 
algunes, en els ordinals són només algunes les que no són di- 
ferents. 

En valencià són u o un, segons els casos, les formes de l'ad- 
jectiu numeral cardinal. Per al catalá u és ordinal, i seguint esta 
catalanisació de considerar que el cardinal és només un arriba 
a eliminar-se la forma u. 


52 


Cal evitar la confusió entre un, adjectiu determinatiu nume- 
ral, i un, article indefinit: i u, adjectiu determinatiu numeral, i u, 
pronom indefinit. L'adjectiu determinatiu numeral té la forma un 
quan precedix a allò a qué es referix. Eixemple: un plat. En els 
atres casos té la forma u. Eixemple: Només en queda u. (Veja's 
Fullana, Gramàtica, p. 29, edició 1921). 

Té sempre la forma un l'article indefinit. Eixemple: Un dia 
qualsevol vindrà. (Veja's Fullana, Gramàtica, p. 31 edició 1921). 

Té sempre la forma u el pronom indefinit. Eixemple: ¿Qué 
va a fer u, si no pot2 (Veja's Fullana, Gramàtica, edició 1921, 
p. 35). 

O siga, per a recordar-ho be, un en valencià, és un en cas- 
tellà , u en valencià és uno en castellà. 

Dos és també la forma viva valenciana per al femení, com 
per al masculí. 

Dos, com a femení, és tan clàssica com dues. "Diccionari 
Català-Valencià-Balear", la registra en Ausias March, Jaume 
Roig i Bernat Metge. I també és viva en Catalunya, naturalment, 
on no diuen dugas. 

És per a riure que “Diccionari Català- Valencià-Balear" diga, 
per a defendre a dues, que dos és una forma moderna dialectal, 
quan després la registra en Ausias March. Perqué no crec que 
ningú puga creure que Ausias March és un literat modern que 
escriu en valencià dialectal. 

Em cal advertir que no sol haver femení de dos en les atres 
llengües, sobretot en les principals. Així tenen la mateixa forma 
per al masculí i per al femení: el francés, deux; l'italià, due, 
l'alemany, zweig; l'anglés, two; el castellà, dos, el portugués, 
dois; el gallec, dous. 

He dit que "Diccionari Català- Valencià-Balear" du les formes 
dos i dues, així mateix també du una i atra forma "Diccionari 
Escrig-Llombart”; “Vocabulari Fullana" només dos, i “Gra- 
màtica Valenciana" (pàg. 219), de Sanchis també només du la 

forma dos; i, clar, la Gramática de Fullana (p. 29, edició de 1921) 
només la forma dos. 

La forma viva valenciana és huit. 1 és també la clássica. “Dic- 
cionari Català-Valencià-Balear" que du les formes huit (i vuit 
que és la viva catalana i és també clàssica) registra huit en Crò- 
nica, de Bernat Desclot; la Crónica de Muntaner; Tirant lo 
Blanch, de Martorell i Martí Galba i Viudes i donzelles, de 
Jaume Siurana. Diccionari Escrig-Llombart, Vocabulari Fulla- 
na" i la Gramàtica de Fullana (p. 29 edició de 1921) només duen 
la forma huit. La Gramàtica de Sanchis Guarner (p. 219) du les 
formes huit i vuit. Cal usar huit en la llengua valenciana. (Vid. 
huit-cents). 

La forma viva valenciana és dèsset, i és la més antiga, puix 
que el "Diccionari Català-Valencià-Balear", que du també la 
forma disset, la viva catalana, registra désset en els segles XV i 
XVI, i disset en els segles xvi i XVII. El "Vocabulari Fullana" 
només du la forma dèsset, la mateixa que la Gramàtica de Fu- 
llana (p. 30 edició 1921). La Gramàtica de Sanchis Guarner 
(p. 219) du les dos formes. Cal usar dèsset en la llengua valen- 
ciana. 

Dihuit és la forma viva valenciana que podem dir general, 
perqué si en alguns llocs del Regne de Valéncia pronuncien 
divuit, a més de coexistir en molts d'ells en la forma dihuit, 
virtualment sonen igual, i, Si no es presta atenció, no es nota la 
diferència, i la fonètica és lo essencial en la llengua. Naturalment, 
els valencians de les poblacions on diuen divuit poden usar esta 
forma, parlada i escrita. 

“Diccionari Català-Valencià-Balear" du estes dos formes va- 
lencianes i registra unes quantes poblacions on s'usa una o atra 
forma o les dos. “Diccionari Escrig-Llombart” també du les dos 
formes, com també la Gramàtica de Sanchis Guarner (pàg. 319). 
“Vocabulari Fullana" només du la forma dihuit. 

Divuit és la forma catalana. 

Dèneu és la forma viva valenciana; i no és una forma mo- 
derna puix que “Diccionari Català-Valencià-Balear" la du i 
registra en document de 1653 de l'arxiu del Real Colegi del Pa- 
triarca. Formes valencianes minoritàries són dènau, dineu i dènou 
que només poden usar els de les poblacions on són vives. 

La forma dèneu és la general, i és la que duen a més de 
“Diccionari Català- Valencià-Balear, com he dit, “Diccionari Es- 
crig-Llombart" i "Vocabulari Fullana". Sanchis, en la gramàtica 
(pàg. 219) li dóna preferència sobre la forma dinou. 

Xixanta és la forma valenciana més usada: l'atra és sixanta, 
que duen, respectivament, "Vocabulari Fullana" i “Diccionari Es- 
crig-Llombart". Seixanta és la forma catalana. 

“Diccionari Català-Valencià-Balear" replega les tres. 1 regis- 
tra xixanta en la crónica de Desclot i en el diccionari de Ne- 
brija. En canvi, no registra en ningun text clàssic ni l'atra forma 
valenciana sixanta ni la catalana seixanta. 

Huitanta és la forma valenciana viva, com “Diccionri Ca- 
talà-Valencià-Balear", al replegar-la, reconeix en posar la foné- 
tica en la paraula vuitanta. 1 registra huitanta en l'Spill, de Jaume 
Roig, o siga, que huitanta, a més de ser la forma viva de la 
llengua valenciana, és tan clàssica (i precisament en la literatura 
valenciana), com la forma catalana vuitanta. “Diccionari Escrig- 
Llombart” i “Vocabulari Fullana” duen huitanta. 

Dos-centes és la forma viva valenciana, puix que dos no té 
femení. 

“Diccionari Català-Valencià-Balear", comença per dir: “DOS- 
CENTS (i femení dos-centes o dues-centes". Després, al registrar 
en texts antics, l'únic femení que replega és en un document 
de 1620, i és dos centes. 

Huit-cents és la forma viva en la llengua valenciana. “Dic- 
cionari Català- Valencià-Balear", en la paraula vuit-cents, registra 
huit-cents en “La vida de sant Vicent Ferrer”, de Miquel Pérec, 
obra editada en Valéncia en 1510. 

Mil. Les diferències entre valencià i català estan en els de- 
rivats que, mentres en la llengua valenciana no es geminen, en la 
catalana sí. 

“Diccionari Escrig-Llombart”, "Vocabulari Fullana" i “Dic- 
cionari Català-Valencià-Balear" duen tots els derivats sense ge- 
minar. Fabra, incomprensiblement, du uns derivats geminats i 
atres no. 


Milló és la forma valenciana viva. Milió és una forma total- 
ment morta en la llengua valenciana i que en català es conserva, 
així com en mallorquí on coexistix én milló. 


“Diccionari Català- Valencià-Balear", que du milló d'on envia 
a milió, diu en este: "Encara existeix la forma milió en el parlar 
de la pagesia de gran part de Catalunya i les Balears, la gent 
lletraferida l'ha substituida per la castellana milló, però en el 
llenguatge literari s'ha restaurat la llegítima milió". O siga, que 
la viva és milló. “Diccionari Escrig-Llombart” i "Vocabulari 
Fullana" és milló la forma que duen. 


Naturalment, que els derivats en la llengua valenciana han de 
ser de milló, com millonari, billó, etc. 


Ordinal 


La llengua valenciana té vives, formes més antigues i més 
pures que la catalana en la que els ordinals deriven dels actuals 
cardinals, mentres en el valencià deriven directament del llatí, 
com són: quint, sext, sèptim, octau, dècim, undècim, duodècim, 
vigèsim, trigèsim, quadragèsim, quinquagèsim, sexagèsim, septua- 
gèsim, octogèsim, nonagèsim, centèsim, .milésim, millonésim, etc. 
El diccionari de Fabra, a més de cinquè, vintè i norantè, als que 
dóna preferència, du també quint, vigèsim i nonagèsim. 

Quint és la forma viva valenciana i és forma clàssica que 
“Diccionari Catala-Valencia-Balear” (que el du a més de cinquè), 
el registra en la crònica de Muntaner. També el duen "Diccionari 

Escrig-Llombart”, "Vocabulari Fullana" i la Gràmàtica, de San- 
chis Guarner (pàg. 220), donant preferència a cinquè. En llatí és 
quintus. 

Sext és la forma viva valenciana i és forma clàssica que Dic- 
cionari Català-Valencià-Balear (que el du a més de sisè), el 
registra en la Costum de Tortosa (segle XII) i en una traducció 
(segle xv) de la Divina Comèdia. També el duen “Diccionari 
Escrig-Llombart", "Vocabulari Fullana" i la Gramàtica de San- 
chis Guarner (pàg. 220) donant preferència a sisè. En llatí és 
sextus. 

Sèptim és la forma viva valenciana i és forma antiga regis- 
trada, en un text del segle XVII, per "Diccionari Català-Valencià- 
Balear", que el du a més de setè. També el duen "Diccionari Es- 
crig-Llombart", "Vocabulari Fullana" i la Gramàtica, de Sanchis 
Guarner (pàg. 220) donant preferència a setè. En llatí és septimus. 

Octau és la forma viva valenciana i és forma clàssica que 
“Diccionari Català- Valencià-Balear" (que la du a més de vuitè), 
el registra en un text del segle XIV i en una traducció, del segle xv, 
de la Divina Comèdia. També el duen "Diccionari Escrig-Llom- 
bart”, "Vocabulari Fullana" i la Gramàtica, de Sanchis Guarner 
(pàg. 220) donant preferència a vuitè. En llatí és octdvus. 

Dècim és la forma viva valenciana que duen "Diccionari Ca- 
talà- Valencià-Balear" (que també du desè), “Diccionari Escrig- 
Llombart", "Vocabulari Fullana" i la Gramática, de Sanchis 
Guarner, donant preferència a desè. En llatí és décimus. 

Undècim és la forma viva valenciana. La duen “Diccionari 
Escrig-Llombart”, "Vocabulari Fullana" i “Diccionari Catalá- 
Valencià-Balear", que du també onzè, i la Gramática, de Sanchis 
Guarner, donant preferència a onzè. En llatí és undécimus. 

Duodècim és la forma viva valenciana. La duen "Diccionari 
Escrig-Llombart" “Vocabulari Fullana", “Diccionari Català-Va- 
lencià-Balear", que du també dotzè, i la Gramàtica, de Sanchis 
Guarner, donant preferència a dotzè. En llatí és duddécimus. 

Vigesim és la forma viva valenciana. La duen “Diccionari 
Escrig-Llombart”, "Vocabulari Fullana", “Diccionari Català-Va- 
lencià-Balear" que du també vintè i la Gramàtica, de Sanchis 
Guarner donant preferència a vintè. En llatí és vigesímus. 

Trigèsim és la forma viva valenciana. La duen "Diccionari 
Escrig-Llombart", “Vocabulari Fullana" i "Diccionari Català-Va- 
lencià-Balear" que du també trentè. En llatí és trigesimus. 

Quadragèsim és la forma viva valenciana. La duen “Diccio- 
nari Escrig-Llombart", “Vocabulari Fullana" i “Diccionari Ca- 
talà- Valencià-Balear" que du també quarantè. En llatí és qua- 
dragesimus. 

Quinquagèsim és la forma viva valenciana. La duen “Diccio- 
nari Escrig-Llombart", "Vocabulari Fullana" i "Diccionari Ca- 
talà- Valencià-Balear", el qual també registra cinquantè. En llatí 
és quinquagesimus. 

Sexagèsim és la forma viva valenciana. La duen "Diccionari 
Escrig-Llombart”, "Vocabulari Fullana" i “Diccionari Català- 
Valencià-Balear", el qual també porta seixanté. En llatí és sexa- 
gesimus. 

Septuagèsim és la forma viva valenciana. La duen "Diccionari 
Escrig-Llombart", "Vocabulari Fullana" i “Diccionari Català- 
Valencià-Balear", que du també setanté. En llatí és septuage- 
simus. 

Octogèsim és la forma viva valenciana. La duen "Diccionari 
Escrig-Llombart", "Vocabulari Fullana" i "Diccionari Català- 
Valencià-Balear" que du també vuitantè. En llatí és octogesimus. 

Nonagèsim és la forma viva valenciana. La duen "Diccionari 
Escrig-Llombart", "Vocabulari Fullana" i “Diccionari Català- 
Valencià-Balear que du també norantè. En llatí és nonagesimus. 

Centèsim és la forma viva valenciana. La duen “Diccionari 
Escrig-Llombart”, "Vocabulari Fullana" i “Diccionari Català- 
Valencià-Balear" que du també centè. En llatí és centesímus. 

Milèsim és la forma viva valenciana. La duen “Diccionari 
Escrig-Llombart", "Vocabulari Fullana", “Diccionari Català-Va- 
lencià", que du també mile. La Gramática de Sanchis Guarner 
(pàg. 220) du millésim donant preferència a mile. En llatí és 
millèsimus. 

Els atres ordinals derivats dels citats, i els femenins natural- 
ment, i el de milló, deriven regularment. 


INDEFINIT 


Atre, atra, atres i no altre, altra, altres 


Atre, atra i atres són les formes vives en tot el Regne de 
Valéncia, i en molts llocs de Catalunya. És forma tan antiga 
que, al recollir-la Diccionari Català-Valencià-Balear la registra en 
el vers 14.523 de l'"Spill", de Jaume Roig, i en l'edició de 1935 
(d'Alcover, ajudat per Moll) li dóna entrada pròpia: i, a més del 
vers de Jaume Roig citat, la registra en atres texts. Al recollir 
altre en 1930 (volum també d'Alcover, ajudat per Moll), no posa 
fonètica de cap de lloc valencià, demostració de qué la forma 
única valenciana és atre. En 1964 (volum de Moll) al recollir 
atre, envia a altre. 1 en 1968 (volum de Moll), al recollir altre, 
com està embalat el pancatalanisme, suprimix el vers de Jaume 
Roig i les atres cites on es conté atre. Pero, ¡naturalment!, no 
posa fonètica de cap lloc valencià per a altre, lo que confirma que 
la forma valenciana és atre i que no es dóna la forma altre en 
el Regne de Valéncia. 

Manuel Sanchis Guarner, en sa “Gramática Valenciana” 
(p. 225) diu: “Encara que en la llengua parlada no s'usa ja en 
la Regió Valenciana, la forma altre és molt recomanable, i pre- 
ferible sempre en la llengua literária, car és la que empraven els 
escriptors clássics. La forma popular atre pot tolerar-se provisio- 
nalment, i ja apareixia per excepció en algun text antic: “Los 
enganats / moros i atres, / turcs, idolatres, / ... / descaminats”. 

Spill 14.423 [sic]. Seria un error pretendre diferenciar el valencia 
del català del Principat, per l'ús literari de la forma atre en 
compte de altre, per tal com la forma vulgar atre és emprada 
també popularment en el català oriental del Berguedà, el Lluça- 
nès, el Montseny, la Selva i el Baix Empordà, i en el català 
occidental de la Conca de Tremp, la Llitera i la Ribera d'Ebre". 

No necessiten glossa les paraules anteriors per a convéncer-nos 
de qué els valencians devem usar atre, tant per a la llengua par- 
lada com per a l'escrita. I, com s'haurà vist, hi ha una discre- 
pància sobre el número del vers de Jaume Roig, entre el “Dic- 
cionari Català- Valencià-Balear" i “Gramática Valenciana", de 
Sanchis. 

“Diccionari Escrig-Llombart" i Vocabulari Fullana", reple- 
guen atre i altre. L'Escrig-Llombart, donant preferència a atre 
on posa les definicions i eixemples; el Fullana, fa constar en altre 
que és arcaisme. 


PLURALS 


Els valencians fem en -s determinats plurals que els catalans 
fan en -os; i, pel contrari, fem determinats plurals en -os i els 
catalans els fan en -s. Per tant, cal fer en -os el plural de les 
paraules acabades en -ig, que són vius en valencià. Eixemples : 
rojos, gojos, desijos, i no roigs, goigs i desigs. 

Sanchis Guarner en la Gramàtica, pàg. 203, diu: “... poden 
també formar el plural de dues maneres, afegint o bé simplement 
una -s, O bé l'increment -os”; i que “...tractant-se de substantius 
semblen. més recomanables els plurals amb -s". Naturalment, que 
és com els fan els catalans. 

Els plurals de les paraules acabades en -sp, -st, -xt, -sc, cal 
fer-los en -s. Eixemples: cresps, suposts, pretexts, boscs, i no 
crespos, supostos, pretextos, boscos. 

El citat autor, en la mencionada obra, pag. 202, diu: “... es 
poden també admetre els plurals formats amb la terminació -os”; 
o siga, els catalans. I afig, pàg. 203: “... són preferibles els plu- 
rals moderns amb -os en els masculins", i, com es -veu, “mo- 
derns" són els catalans. 


Cal advertir que els catalans troben dificultat per a pronunciar 
els citats plurals que els valencians fem en -s de les paraules 
acabades en -/t. Eixemple: alts. I simplement els apareix esta 
dificultat precedida la + de n. Eixemple: anant. En el primer 
cas pronuncien als i en el segon anan. Açò és la raó del modern 
invent del català de la paraula culte com he dit abans. Perqué, 
com diu “Diccionari Català-Valencià-Balear" en dita paraula 
(també accepta cult) culte, el vocable cult “és poc recomanable, 
perqué en la fonètica sintàctica resulta sovint homònim d'un 
mot indecorós”. 

Em cal advertir que Fabra, manco pancatalaniste, com he 
dit, que molts valencians, en “Gramática Catalana" (7. edició, 
pag. 33) diu sobre els plurals de les paraules acabades en -ig: 
“... la majoria d'ells admeten, demés, un plural en -os”. I, referit 
als plurals de les paraules acabades en -sc, -st i -xt, diu: “El 
plural d'aquests noms es formava antigament afegint una s al 
singular: boscs, ruscs, asts. Aquests plurals arcàics es troben 
encara avui usats prou en la llengua escrita". I només li faltà dir 
que en la llengua valenciana viva que els ha conservats des dels 
clàssics. 

També els valencians fem en -ns determinats plurals que els 
catalans fan en -s. I cal fer en -ns estos plurals que els valen- 
cians fem en -ns, i que són els de les paraules acabades en -e 
àtona que, com he dit, els catalans fan en -s. El final -ns no 
solament és la forma viva del Regne de Valéncia, sinó també la 
forma clàssica. Així, farem: hòmens, vergens, màrgens, jóvens, 
i no homes, verges, marges, joves. 


Sanchis Guarner, en la gramática, pàg. 201 diu: “En la 
llengua literària pot admetre's la formació d'eixos plurals afegint 
simplement -s". Si no són els vius valencians i no són els clàssics, 
ha de ser perqué són els catalans. 

També cal fer en -ns els plurals que el poble valencià fa 
així en les paraules agudes, sense les excepcions que fa el català 
a algunes paraules modernes. Eixemples: cafens, bisturins. El 
poble valencià ha aplicat a estes paraules noves la llei d'assimi- 
lació del principi de transició dels sons, en l'evolució dels idio- 
mes. Perqué com el poble valencià diu bens, quiens, alens, mani- 
quins, volantins, diu també cafens i bisturins. 

Em cal tornar a advertir que Fabra, sense pancatalanisme 
enragé, en la citada Gramàtica (pàg. 32), diu sobre els plurals 
que els valencians fem en -ns i els catalans en -s: “Uns quants 
noms en e feble posseeixen, al costat del plural en es, un plural 
arcaic en ens. Són: home, orfe, orgue, cove, marge, terme, jove, 
verge, ase, rave, freixe". Plurals clàssics que conserva la llengua 
valenciana viva, i que són els que cal usar. 


FEMENÍ 


-U- en el femení i no -V- 


Cal conservar la u en els femenins en els que els valencians 
la conservem en els adjectius possessius. Així: meua, teua, seua, 
meues, teues, seues, i no meva, teva, seva, meves, teves i seves. 

Són les formes vives no solament en el Rgne de Valéncia sinó 
també en la Catalunya meridional. Són les que posa Sanchis 
Guarner (Gramàtica, pàg. 216), les que duen "Diccionari Escrig- 
Llombart" i Vocabulari Fullana". I les du "Diccionari Català- 
Valencià-Balear" dient-los dialectals i posant també les formes 
en v que coexistixen en Mallorca junt a les formes en u. Les 
formes clàssiques eren mia, tua i sua. 

DIMINUTIUS, AUMENTATIUS 1 AFECTIUS 


No s'ha d'usar només el diminutiu en -el, -eta, -ets, -etes 
(giponet, cadireta, xiquets, rajoletes), sinó també les atres formes 
que té la llengua valenciana, com són: en -ó (botijó), en -ol, -ola 
(rierol, sequiola); en -iu, -iua (menudiu, cariua) i els atres dimi- 
nutius valencians. 

Així mateix no s'han de limitar els aumentatius als de ter- 
minació en -ot, -ota (soparot, batota) sinó també usar les termi- 
nacions en -às, -assa (genias, cosassa). 

Cal no prescindir dels afectius, dels que en la llengua valen- 
ciana tenen molts onomàstics, formats pel final del nom al que 
s'afig una -o final (Quelo, Cento, Nàcio, Gimo) o simplement pel 
final (Tòfol). 

Diu Sanchis Guarner (Gramàtica, p. 210): “El valencià parlat 
fa un poc massa ús dels derivats diminutius, i a la llengua li- 
terària li escau més bé una severa simplicitat i per això convé 
expressar-hi sovint la idea de disminució anteposant al nom 
l'adjectiu petit, que, encara que haja perdut actualment vitalitat 
dins la Regió Valenciana, és forma usada normalment pels 
clàssics". No veig perqué la llengua literària ha de tindre "severa 
simplicitat", i tampoc que siga major simplicitat dos paraules que 
una i així mateix major severitat. 

Precisament l'us freqiient dels diminutius, com dels afectius, 
és una carcaterística del valencià, característica diferencial del 
català, que és lo que deuen voler suprimir les paraules de San- 
chis. Ara, en el valencià, la paraula petit s'usa, i molt poc, només 
que en sa individualitat d'adjectiu equivalent a menut o xicotet, 
pero no per a fer els diminutius. 


ARTICLE 


Lo ino el 


Cal usar lo, per al neutre sempre, i per al masculí quan es 
vullga, junt a el, i no càpia confusió. 

Lo és clàssic i és viu en tot el Regne de Valéncia. I no ha 
tingut solució de continuitat, mentres no aparegué la catalanisació 
de la llengua valenciana, i encara ha continuat usant-se, tant per 
al neutre com per al masculí, per a l'últim en convivència én el. 

Com a article definit masculí es troba registrat per "Diccionari 
Català- Valencià-Balear" (que el du, naturalment) en Ausias 
March, Sor Isabel de Villena i Tirant Lo Blanch: com a neutre 
el registra abans, en 1390 en un document. No cal dir que el 
duen “Diccionari Escrig-Llombart” i "Vocabulari Fullana". 

Cal retornar-lo a la llengua escrita (en la parlada seguix viu 
en els dos sentits, sobretot per al neutre) perqué és una forma 
valenciana, i perqué és molt necessari, quasi imprescindible diria. 
És una distinció entre neutre i masculí que evita confussió en 
molts casos, és una distinció que de sempre té la llengua va- 
lenciana i la suprimix la "normativa". Els escriptors agrairan la 
recuperació de lo perqué tots els que escrivim en valencià sabem 
lo que es patix per les coses tan rares que cal escriure per a 
evitar la confusió que comporta la catalanisació d'excluir lo de la 
llengua valenciana. 

PRONOM 


PERSONAL 
Fort 
Nosatres o nosatros, etc. i no nosaltres, etc. 


Nosaltres i vosaltres són formes clàssiques, si no mortes del 
tot, "de poca vitalitat en el parlar quotidià", com diu "Diccionari 
Català- Valencià-Balear", després de dir que són formes literàries. 
I dóna innumerables formes vives en Valéncia, Mallorca i Ca- 
talunya". 

Nosaltres i vosaltres són formes totalment mortes en el Regne 
de Valéncia, on les principals formes vives són nosatres, nosatros, 
mosatros, matros... en primera persona, i les corresponents en 
segona persona. 

Les formes preferibles són nosatres, vosatres, nosatros i vo- 
satros. 

Usar les formes nosatres i vosatres o les formes nosatros i 
vosatros ha de ser, respectivamente, segons que siga més o manco 
elevat et to de lo que s'escriga. Perqué si les formes nosatres 
i vosatres es troben més pròximes a les formes clàssiques nosal- 
tres i vosaltres, en canvi les formes nosatros i vosatros són formes 
vives i es troben més prop de les atres formes vives de lo que es 
troben les formes clássiques. 

“Diccionari Escrig-Llombart” i "Vocabulari Fullana" reple- 
guen les formes vives actuals nosatros i vosatros que són les més 
usades. 1 també duen les formes clàssiques nosaltres i vosaltres, 
i Vocabulari Fullana" advertix en nosaltres i vosaltres que són 
formes antiquades. La Gramàtica de Sanchis Guarner (pàg. 229) 
porta les formes nosatres i vosatres en primer lloc i les formes 

nosaltres i vosaltres en segon lloc. I també enumera, com a formes 
calificades de dialectals, nosatros, mosatros, moatros, matros, i les 
corresponents a la segona persona. 

Cal usar vosté que és la forma valenciana i no vostè que és 
la catalana. 


Nos, vos i no ens, us 


Cal usar els valencians nos i vos en lloc dels catalans ens i us. 

Nos és la forma clàssica a més de, sobre tot, la forma viva 
en tot el Regne de Valéncia. En canvi ens és una forma evolu- 
cionada per la llei de contracció del principi d'economia de forces 
en l'evolució dels idiomes. Porqué ens és la contracció de que 
i de nos per pèrdua de la o, i també l'aglutinació de la con- 
junció copulativa antiga e (ara i) i el citat pronom personal plural 
de primera persona nos, com pot comprovar-se en “Diccionari 
Català- Valencià-Balear" en la paraula ENS. 

Les formes vives valencianes es i se són també evolucions, 
originades per la llei d'analogia del principi d'harmonia de l'evo- 
lució dels idiomes. Perqué, per analogia del pronom reflexiu de 
tercera persona, la llengua valenciana ha fet una unificació. 

La forma ens comença a aparéixer escrita a finals del segle 
passat, havent usat nos els renaixentistes. 1 després, mentres no 
aparegué Fabra, que, “per prurit de fugir de la semblança amb 
el castellà" i en contra de son etimologisme, posà com a forma 
“normativa” ens, perqué, a més, és la de Barcelona. No obstant 
hagué d'acceptar nos exclusivament com a enclític darrere de 
consonant. 

Cal advertir que no és cert lo que diu “Diccionari Catala- 
Valencia-Balear” de qué nos, en la pronúncia vulgar es convertix 
en mos. Calia que diguera que algunes vegades, o que en la 
pronúncia molt vulgar, pero no de manera que dóna a entendre 

que és mos la forma exclusiva en la llengua parlada, quan coexis- 
tix én nos, en el Regne de Valéncia. 

En quant al Rosselló, si la forma viva, i clàssisa, és nos, no 
pot ser certa la suposició (suposició, no s'atrevix a més) que fa 
dit diccionari en ajuda de Fabra, de qué si la forma viva és 
nos ho és per influència del francés nous. Perqué, a més, de no 
haver atres raons, cal no oblidar que la llengua parlada s'influix 
per la fonètica, i la fonética del francés nous és nu. ¡Quan la 
forma nos és tan permanent que inclús és el mateix ètim llatí! 

Si la forma valenciana nos és el manteniment no sols de la 
forma clàssica sinó de la llatina originària i, per tant, correctís- 
sima, a més de per ser la viva, per ser la més "científica" i, per 
consegiient superiorissima a ens, les formes es i se, sinònimes a 
nos, són "iguals" a ens, i, per cert, també s'usen en alguns llocs 
de Catalunya on l'evolució ha segut com en el Regne de Valén- 
cia, i també s'han escrit en català. 

Cal usar nos, i es i se exclusivament s'usaran en diàlec, en 
boca de persona que interesse fer vore al lector que és de poques 
llums culturals, com es fa en castellà, per eixemple, én la paraula 
haiga. A pesar de ser es i se del mateix pedigree que ens, que és 
la "normativa". 

Vos és la forma clàssica i viva en el Regne de Valéncia. Us 
és una forma clàssica morta en Valéncia, forma clàssica, per atra 
banda, que només s'usava antigament algunes vegades, i no 
sempre, quan seguia una vocal. 

Us és contracció de vos per caiguda de la o i la clàssica 
confussió de les grafies v i u. Vos és també viva en Catalunya i 
en Mallorca, pero Fabra adoptà us com a "normatiu" per ser la 
forma barcelonina, si be hagué d'acceptar vos com a enclític 
darrere de vocal. 

Sobre les formes vives valencianes es i se usades per a la 
segona persona plural, és aplicable lo que s'ha dit sobre elles al 
parlar de nos. 

re 


Josep Giner, en “Els pronoms personals en valencia” (pag. 4) 
diu: “Els pronoms febles de primera i segona persona, són: 
me, te, nos, vos, invariables. La llengua antiga reduia nos i vos 
darrere mot acabat en vocal a les formes asilàbiques ’ns, us. En 
valencià antic tal ús era normal en la llengua literària de la 
capital però en els dialectes forans vulgars no hi hagué pèrdua 
de la o llatina de nos i vos, per la forta tendència a la fixació 
monomorfològica de les partícules, i tal és l'ús general modern 
del valencià parlat, el qual desconeix les formes ens i us, usats 
sistemàticament pel català literari modern” (pàg. 5). Treball este 
de Josep Giner, molt interessant. 

Sanchis Guarner, en sa gramàtica posa com a pronoms valen- 
cians nos i vos en la pàg. 229, pero després, introduix ens (pàgs. 
232 i 233) i us (pàg. 233), com a formes invertides i reduides. 

“Diccionari Català-Valencià-Balear", mentres a ens li dedica 
unes línies, a nos li dedica quasi una columna, i mentres a us li 
dedica mija columna escassa, a vos li dedica una columna 
sancera. 

“Diccionari Escrig-Llombart” du, igual que Vocabulari 
Fullana", nos i vos, i també ens, pero en les concessions no 
arriben a dur us. 


DEMOSTRATIUS 


Els valencians devem usar els pronoms demostratitius est, 
este, esta, estos, estes, eix, eixe, eixa, eixos, eixes i no aquest, 
aquesta, aquests, aquestes, aqueix, aqueixa, aqueixos, aqueixes. 
Són les formes valencianes vives, i tan clàssiques i correctes en 
valencià com les atres ho siguen en el català. Diccionari Català- 
Valencià-Balear les registra (al replegar-les) en "Tirant lo 
Blanch", Crònica de Don Jaume, Bernat Metge i les Homilies 
d'Organyà. i 

Les formes valencianes deriven d'iste i l'ètim de les catalanes 
és cum iste. En el català han quedat vives unes i en el valencià i 

ERA E E 


atres, perqué el valencia ha tingut diferent evolució que el catala, 
i per açò són llengües diferents ara, encara que hagueren segut 
iguals en atres temps. 

Per la llei d'eufonia del principi d'harmonia de l'evolució de 
les llengües, el poble valencià ha afegit e eufónica a est i eix 
seguits de paraula començada en consonant (este tros, este riu, 
eixe xarop, eixe carro), i ha deixat la forma pura quan la paraula 
que seguix comença fonèticament en vocal (est anhel, est home, 
eix aladre, eix honor). El sentit estètic de l'ètnia valenciana (re- 
corde's a Unamuno) actua molt en sa llengua, i açò explica per 
eixemple, l'abandó de paraules tan dures i lleges com àdhuc, 
doncs, malgrat, quelcom... 

Les formes valencianes dels pronoms demostratius són també 
les de Catalunya meridional i occidental. És el no ser les de Bar- 
celona el per qué estes formes no són les de Fabra, les “norma- 
tives". Si be el "Diccionari Fabra" du també les formes est, esta, 
eix, eixa i els plurals, pero, com a no "normatives" han segut 
erradicades de la literatura, inclús pels literats més vestals de 
Fabra. Podria pensar-se que els fans del Fabra no el coneixen bé. 

Sanchis accepta les formes valencianes, i tracta d'elles, en la 
pàgina 244 de la seua Gramàtica Valenciana. Clar que en com- 
panyia de les catalanes o "normatives". 


VERBS 
Cal usar les formes verbals valencianes i no les catalanes ni 


clàssiques que solen usar-se ara en determinats casos, i que són 
les segiients : 

TERMINACIÓ EN -AR 


Present d'indicatiu 


Singular 


1.* persona: parle i no el català parlo (Després tracte de la 
desinència -0). 


Present de subjuntiu 


Singular 


1.* persona: 
2 a ” 
3 a EL) 


Plural 


parle i no el català parli. 
parles i no el català parlis. 
parle i no el català parli. 


3.* persona: parlen i no el català parlin. 


Imperfecte de subjuntiu 

Singular 


12 persona: 


ga و5‎ 


3.2 33 


Plural 
1.* persona: 


ga 0 


32 ” 
. 


parlara i no el català parlés ni el clàssic parlas. 
parlares i no el català parlessis ni el clàssic par- 
lasses. 

parlara i no el català parlés ni el clàssic parlàs. 
(Més avant es fa una advertència sobre les for- 
mes clàssiques.) 


parlàrem i no el català parléssim, ni el clàssic 
parlàssem. 
parlàreu i no el català parléssiu ni el clàssic 
parlàsseu. 
parlaren i no el català parlessin ni el clàssic 
parlassen. 


TERMINACIÓ EN -ER 


Present d'indicatiu 


Singular 


1.* persona: venç i no el català vengo. 


Present de subjuntiu 


Singular 


1.* persona : 


و 2% 
و 23 


Plural 


vença i no el català venci. 
vences i no el català vencis. 
vença i no el català venci. 


3.* persona: vencen i no el català vencin. 


Imperfecte de subjuntiu 


Singular 


1.* persona: 


ga 33 


32 2 
Plural 


1.* persona: 


22 EL) 


vencera i no el català vencés. 

venceres i no el català vencessis, ni el clàssic 
vencesses. 

vencera i no el català vencés. 


vencérem i no el català vencéssim, ni el clàssic 
vencéssem. 


vencéreu i no el catala vencéssiu, ni el clàssic 
vencésseu. 


venceren i no el català vencessin, ni el clàssic 
vencessen. 

TERMINACIÓ EN -RE 


Present d'indicatiu 


Singular 


1.5 persona: promet i no el català prometo. 


Present de subjuntiu 


Singular 


1.* persona: 
2 a 93 
3 a 39 


Plural 


3.2 persona: 


prometa i no el català prometi. 
prometes i no el català prometis. 
prometa i no el català prometi. 


prometen i no el català prometin. 


Imperfecte de subjuntiu 


Singular 


1.* persona: 


22 2 

32 a 
Plural 

1.* persona: 
22 3 

32 2 

prometera i no el catalá prometés. 

prometeres i no el catala prometessis, ni el clas- 
sic prometesses. 

prometera i no el català prometés. 


prometérem i mo el català prometéssim, ni el 
clàssic prometéssem. 
prometéreu i no el català prometéssiu, ni el 
clàssic prometesseu. 
prometeren i no el català prometessin, ni el 
clàssic prometessen. 


TERMINACIÓ EN -IR SENSE INCREMENT 


Present d'indicatiu 


Singular 


1.* persona: 


sent o senc i no el català sento. 


Present de subjuntiu 


Singular 


1.* persona: senta i no el català senti. 


ga و5‎ 
32 39 


Plural 


3.* persona: 


sentes i no el català sentis. 
senta i no el català senti. 


senten i no en català sentin. 


Imperfecte de subjuntiu 


Singular 


1.* persona: 


2a ” 


38 2 
Plural 


1.* persona: 


ga 39 


32 3 


sentira i no el català sentís. 

sentires i no el català sentissis, ni el clàssic 
sentisses. 

sentira i no el catala sentís. 


sentirem i no el català sentissim, ni el clàssic 
sentissem. 
sentireu i no el català sentissiu, ni el classic 
sentísseu. 
sentiren i no el català sentíssin, ni el clàssic 
sentissen. 


73 


TERMINACIÓ EN -IR EN INCREMENT 


Present d'indicatiu 


Singular 

1.* persona: ferixc i no el català fereixo. 
2 a ferixes i no el català fereixes. 
She s ferixen i no el català fereixen. 
Plural 


3.* persona: ferixen i no el català fereixen. 


Present de subjuntiu 


Singular 

1.* persona: ferixca i no el català fereixi. 
er ie ferixques i no el catala fereixis. 
3.8 3 ferixca 1 no el catalá fereixi. 
Plural 


3.* persona: ferixquen i no el catala fereixin. 


Imperfecte de subjuntiu 


Singular 

1.5 persona: ferira i no el català feris. 

28 > ferires i no el català ferissis ni el clàssic feris- 
ses. 

32 R ferira i no el català ferís. 

Plural 

1.* persona: ferirem i no el català feríssim ni el clàssic fe- 
rissem. 

2% 2 feríreu i no el català feríssiu ni el clàssic fe- 
risseu. 

35 ls feriren i no el català feríssin ni el clàssic fe- 


rissen. 


Les expostes són les formes de les conjugacions regulars. 
Posar també les dels verbs irregulars faria molt excesiva l'ex- 
tensió d'estes instruccions perqué els verbs irregulars són molts; 
i potser per açò els “eruditíssims” adoradors del cientificisme no 
hagen "inventat" per a ells formes de conjugació regulars puix 
que, segons es desprén de lo de Miquelet les derivacions regulars 
són les "científiques". No obstant faré unes advertències sobre 
variants valencianes i sobre determinats verbs. 


FORMES D'US RESTRINGIT 


Els valencians de les terres on són formes vives poden usar: 
Les desinències -am i -au en substitució de -em i -eu en primera 
i segona persones de plural de present de subjuntiu, així com en 
imperatiu. 

La desinència en -o en la primera persona del singular del 
present d'indicatiu, en substitució de -e, en els verbs de termina- 
ció en -ar. Així, canto en lloc de cante. Afegint -o en els verbs 
de terminació en -er i en -re; així prometo en lloc de promet, 
i venço en lloc de venç. En substitució de -c o -t en els verbs de 
terminació en -ir: així ferixo en lloc le ferixc i sento en lloc 
de sent. 

Les desinències clàssiques -ds, -asses, -às, -dssem, -àsseu, 
-assen en lloc de les desinències -ara, -ares, -ara, -àrem, -àreu, 
-aren dels verbs de terminació en -ar. Les desinències clàssiques 
-és, -esses, -ÉS, -éssem, -ésseu, -essen dels verbs de terminació en 
-er i en -re, en lloc de les desinències -era, -eres, -era, -érem, 
-éreu, -eren. Les desinències clàssiques -és, -isses, -is, -issem, 
-ísseu, -issen, en lloc de les desinències -ira, -ires, -ira, -irem, 
-ireu, -iren, en els verbs de terminació en -ir. 

La desinència -e en substitució de la desinència -a en primera 
i tercera persona de singular. 

La desinència -eia, -eies, -eia, -eiem, -eiu, -eien, d'imperfecte 
d'indicatiu, en lloc de les desinències -es, -ees, -ea, -eem, -eeu, 
-een. 


ADVERTÈNCIES IMPORTANTS 


Són advertències importants també, les següents : 

No s'ha de prescindir sistemàticament de l'imperatiu per a 
substituir-lo pel subjuntiu, lo que supon un empobriment de 
lèxic, o siga de la llengua. Per eixemple: dis que sistemàtica- 
ment se substituix per digues. 

No s'ha de substituir la x de la fonètica valenciana per la s 
de la fonètica catalana. Així vixca i no visca, creixca i no cresca, 
etcétera. 

No s'ha d'usar increment on la llengua valenciana no Pusa. 
Així vist (de vestir) i no vesteix: afig i no afegix i manco afe- 
geix, engul i no engoleix, tix i no teixeix, etc. 

No s'ha de prescindir sistemàticament del pretèrit perfecte 
d'indicatiu, lo que és empobriment de la llengua (a raó de sis 
paraules per verb) i cal simultanejar-lo én el perifràstic. Així, 
ani, fiu, vingui, feri, etc. 

Conéixer en alguns temps té en determinades persones una 
forma velarisada. Així coneguem, conegueu, conegau junt a co- 
neixem, coneixeu, etc. 

Córrer, igual que conéixer té correguem, corregueu junt a 
correm, correu. En estos com en tots els semblants poden usar-se 
les dos formes. 

Eixir té en el pretèrit perfecte d'indicatiu dos formes. Així: 
ixquí i eixí, etc.; i dos també en l'imperfecte de subjuntiu. 
Així: ixquera i eixira, etc. 

Escriure té dos formes en pretèrit perfecte d'indicatiu. Així: 
escrigui i escriví, i dos també en l'imperfecte de subjunctiu. 
Així: escriguera i escrivira. 

Fer té dos formes en la primera persona del present d'indi- 
catiu: faç i faig. 

Estar és un verb del que ara es prescindix, pot dir-se que 
en absolut, substituint-lo sistemàticament pel verb ser (millor dit 
ésser). És u dels absurts grans que ha produit en la llengua 
valenciana la catalanisació, identificant i confonent estar i ser 
(ésser com ara s'usa). 

El notable periodiste Luis Calvo, que com a corresponsal en 
l'estranger ha corregut molt de món, escrivia en Las Provincias 
del 12 de setembre de 1976: "En Espafia no hay, arriba o abajo, 
en la ciudad o en el campo, persona hablante que no aplique 
con rectitud y como poseída de ciencia infusa, el ser y el estar, 
dos verbos que en ningún otro idioma ario (incluyendo el ita- 
liano) expresan acciones tan diferentes —profunda, filosófica- 
mente diferentes— como en el nuestro”. 

I cal afegir que els valencians també hem fet una perfecta 
distinció (la distinció és característica de la llengua valenciana) 
entre ser i estar que, en canvi, confonen els catalans; com és 
un català, filòlec i secretari de sempre de l'Institut d'Estudis 
Catalans: Ramon Aramon i Serra qui ho reconeix palmàriament 
en “Notes sobre alguns calcs sintàctics en l'actual català literari" 
(pàgina 22) on diu que “els verbs ésser i estar presenten una 
fluctuació en llur ús." 

Cal usar estar quan el poble valencià Pusa. 

Haver té dos formes en les persones primera de singular i 
primera i segona de plural del present d'indicatiu. Així: he i 
haig, havem i hem, haveu i heu. 

Oir té dos formes en la primera persona del singular de 
present d'indicatiu i en tot el present de subjuntiu. Així: oigc 
i oig, oigca i oja, oigques i oges, Oigca i oja, oigquem i ojam, 
oigqueu i ojau, oigquen i ogen. 

Cal no prescindir sistemàticament del verb oir per a substi- 
tuir-lo per sentir, lo que és un empobriment notable de la llen- 

gua i la desaparició d'una distinció, puix que el verb oir no té 
més que un sentit, no així com el verb sentir. 

Ser és la forma viva valenciana i la que cal usar en lloc 
d'ésser o esser. 

Cal dir que també ser és la forma viva en la major part 
de Catalunya i en part de Mallorca. Ser ho accepta Sanchis 
Guarner, i Aramón en l'obra citada (pàgina 21). És l'única 
forma que du el "Vocabulari Fullana". "Diccionari Escrig-Llom- 
bart" la du així com esser i dóna preferència a ser. "Diccionari 
Català- Valencià-Balear" du ser, esser i ésser. 1 inclús “Diccio- 
nari Fabra" du ser i ésser, donant preferència a ésser. 

Naturalment, tots els derivats en la conjugació han de ser 
de l'infinitiu ser, per tant, els participis ho han de ser també. 
Així: sent i no essent, segut i no estat. 

Segut és la forma viva valenciana corrent, perqué a alguns 
se'ls ou dir sigut, forma esta última més usada en Catalunya 
que en Valéncia. "Diccionari Català-Valencià-Balear" diu (veja's 
ESSER, ÉSSER O SER): "Per al participi passat s'ha adoptat en 
català el del verb estar (al costat del qual han sorgit en català 
dialectal les formes analògiques sigut i set.” Naturalment, “adop- 
tat" vol dir "inventat", i no pot dir més clar que estat és del 
verb estar i no del verb esser, ésser o ser. I anteriorment ha parlat 
del verb estar, i "dialectal" vol dir llengua viva. 

Fullana, en la Gramàtica, posa com a participi passat del 
verb ser, segut. 

Tindre és la forma viva valenciana. Sanchis l'accepta en sa 
Gramàtica. "Vocabulari Fullana" i “Diccionari Escrig-Llom- 
bart” el duen donant-li la preferència sobre tenir que també el 
duen. "Diccionari Català-Valencià-Balear" també el du a més de 
tenir. 

Tindre, com vindre estan en el mateix cas que romandre, 
evolució catalana de romanir, com tindre i vindre són evolucions 
valencianes de tenir i venir. 


78 


Vindre és la forma viva valenciana, com reconeix “Diccio- 
nari Català- Valencià-Balear", que el registra, a més de venir, 
naturalment, com a dialectal, en el volum publicat en 1962 que, 
per obra i desgràcia del pancatalanisme, tot lo valencià diferent 
de lo català té la càguila de dialectal. "Vocabulari Fullana" el 
du, donat-li preferència sobre el clàssic venir que també du. 
“Diccionari Escrig-Llombart” el du en la forma vulgar vindrer, 
també donant-li preferència sobre la forma clàssica venir que 
replega també. Sanchis Guarner l'accepta en sa gramática. 

Vindre està diafan que no pot ser castellanisme i, per tant és 
llegítima evolució de la llengua valenciana. Al parlar de tindre 
s'ha dit que estos dos verbs són el mateix cas que romandre. 
Vindre també és viu en la Catalunya occidental, com reconeix 
el “Diccionari Català-Valencià-Balear", el qual, en el volum 
publicat encara quan era 1953, on va el derivat de vindre esde- 
vindre, diu en esta paraula que esdevindre és la forma que s'usa 
on s'usa vindre: el Regne de Valéncia i la Catalunya occidental ; 
i registra la paraula en un text valencià del segle xııı (el de la 
conquista) i en la crònica de Muntaner, que era català. O siga 
que, vindre, a més de no ser castellanisme, s'usa en valencià 
des del segle XIII. 

Vore és la forma valenciana viva en l'actualitat, com indica 
el “Diccionari Català- Valencià-Balear", que la registra junt a 
veure. És evident que vore no és un castellanisme sinó una evo- 
lució, el citat diccionari registra una forma voure en Manacor 
i una forma bere, vulgar, en el català occidental. Vore l'accepta 
Sanchis Guarner en sa Gramàtica, el duen, junt al clàssic veure, 
“Diccionari Escrig-Llombart" i Vocabulari Fullana". 

Els verbs derivats de tindre, vindre i vore, naturalment, s'han 
de fer derivats d'ells i no de tenir, venir i veure. 

Deuen usar-se, en actiu i reflexiu, els verbs assentar i sentar 
i no asseure i seure. Assentar en el sentit de descansar "damunt 
les anques" com diu pudorosament "Diccionari Català-Valencià- 

Balear”, i sentar són vius en la llengua valenciana, i també en 
el català, i no són modernes perqué dit diccionari registra 
sentar-se en document de 1605. També les duen, naturalment, 
“Diccionari Escrig-Llombart" i Vocabulari Fullana". 

Entropessar ha d'usar-se en lloc d'ensopegar. Perqué és la 
forma viva valenciana; i tambe catalana meridional i occidental. 
És la mateixa forma clàssica conservada. Ensopegar és evolució 
(de ser paraula valenciana el pancatalanisme diria corrupció o 
incorrecció) de la també clàssica encepegar. O siga, que, a més 
de viva en valencià, és més correcta que la catalana. 

La duen "Diccionari Català-Valencià-Balear" que la registra, 
precisament, en clàssics valencians: Sant Vicent Ferrer i Sor Isa- 
bel de Villena; “Diccionari Escrig-Llombart” i “Vocabulari 
Fullana”. 

Recibir i recebir són formes antigues conservades vives en 
el valencià. “Diccionari Català- Valencià-Balear" les du i en elles 
o en derivat, les registra en Sant Vicent Ferrer, “Tirant lo 
Blanch”; Sor Isabel de Villena; Ramon Llull; el "Recull 
d'eximplis i miracles, etc." de principis del segle XV, i docu- 
ments de 1064, de 1237 i de 1284, i Usatges de Barcelona. Les 
dos es troben més prop que la catalana de l'ètim llatí recipére. 
“Diccionari Escrig-Llombart", encara que no les du, sí du els 
derivats recibiment, recibidor i recibo, igualment no les du 
"Vocabulari Fullana" pero sí els derivats recibiment i recibidor. 


ADVERBI 


DE TEMPS 


Hui, despús-ahir, etc. i no avui, abans-d'ahir, etc. 


Hui és la forma viva general en la llengua valenciana, i la 
clàssica que apareix en tots els clàssics valencians. Avui és una 

forma tan moderna que “Diccionari Catala-Valencia-Balear” no 
ha pogut registrar-la en autor més antic que Jacint Verdaguer. 
Els valencians de la reduida zona on es diu avui poden usar-lo 
pero se'ls recomana hui. 

Està clar que la forma viva valenciana és de millor prosàpia 
que la forma viva catalana. La rigorosa aplicació de l'etimolo- 
gisme, hauria dut a la llengua “normativa” hui en lloc d'avui, 
pero el barcelonisme podia en Fabra encara més que l'etimolo- 
gisme, i en Barcelona diuen avui. De la purea de la forma va- 
lenciana hui dóna idea que l'ètim llatí comú a hui i avui és 
hódie. A pesar de tot, Fabra no acceptà hui ni coexistint én 
avui. L'Institut d'Estudis Catalans dugué hui al diccionari nor- 
matiu el 15 de juny de 1962. ¿Ho sabien els valencians que han 
prescindit de hui? 

Sanchis diu en sa gramàtica (pàg. 259): “És infundada la 
prevenció que mostren alguns escriptors valencians contra la 
forma hui, la qual és perfectament admissible en la llengua 
literària". 

Hui pot carregar en la u o en la i, molt important per als 
poetes. 

Hui el duen “Diccionari Escrig-Llombart”, Vocabulari 
Fullana" i “Diccionari Català- Valencià-Balear". 

Despús-ahir és la forma viva general en la llengua valenciana. 
Abans d'ahir i dellà-ahir són formes catalanes. "Diccionari Ca- 
talà- Valencià-Balear" registra despús-ahir en document de 1462. 
També la duen Diccionari Escrig-Llombart" (que la du englo- 
bada én despús-anit i despús demà) i "Vocabulari Fullana". 

Despús-anit és la forma viva en la llengua valenciana i també 
en la catalana i en la mallorquina. Abans-d'ahir a la nit és una 
forma catalana retorçuda. 

Despús-demà és la forma general viva en la llengua valen- 
ciana. És, a més, forma clàssica valenciana que "Diccionari 
Catala-Valenciá-Balear” registra en Joan Esteve, precisament. 

Dema-passat és una forma moderna de Catalunya, on també 
diuen despús-demà. 

Anit, és la forma general viva valenciana, i també la cata- 
lana, pero, mentres en la llengua valenciana no té més que el 
sentit de la nit anterior immediata, en català té també el sentit 
de la nit pròxima immediata. 

He dit abans que despús-anit i despús-demà les du “Diccio- 
nari Escrig-Llombart, englobades én Despús-ahir. També les duen 
“Diccionari Català-Valencià-Balear" i "Vocabulari Fullana". Anit 
la duen "Diccionari Escrig-Llombart" i "Vocabulari Fullana" en 
el sentit de la nit pròxima anterior. 

Observe's que de les sis designacions per al dia present i 
els immediats, només en demà coincidixen la llengua valenciana 
i la catalana. 


PREPOSICIÓ 


Én o ab i no amb 


Ab és la forma clàssica general. Amb i am són les formes 
vives en l'actualitat en quasi tota Catalunya. Én és la forma viva 
en l'actualitat en tot el Regne de Valéncia i en la part meridional 
de Catalunya. Açò és afirmació del “Diccionari Català-Valencià- 
Balear” on d'entrada es diu: “1. EN... V. Dialectalment, subs- 
titueix la preposició amb, a tota la regió meridional des de 
Tortosa a Guardamar". 

Sanchis Guarner (Gramàtica, pàg. 274) diu: "Encara que 
actualment el valencià parlat confonga els significats de les pre- 
posicions en i amb emprant-hi sempre en, és absolutament ne- 
cessari mantindre'n la distinció dins la llengua escrita de tota 
mena, fins i tot en els escrits de caire popular, i que s'hi use la 
preposició amb, millor que no la forma arcaica ab, la qual no 
és gens recomanable actualment." 

Observe's que Sanchis reconeix que én és la forma valenciana 
viva i que ab és l'antiga, pero, al no paréixer-li bé la viva, lo 
llògic seria recomanar l'antiga, pero esta diu que no és reco- 
manable, i diu que s'use la forma amb, sense dir que és una de 
les formes noves de l'actual català i que no és antiga sinó 
moderna, sense més raó que evitar una confusió. Quan l'anto- 
nímia entre paraules homòfones i homàgrafes, o només homò- 
grafes, es destaca en la llengua escrita pels accents diacrítics. 
Dels que, per cert, abusa tant l'actual ortografia, inútilment, 
perque hi ha paraules homòfones que, encara que foren homò- 
grafes estaria clar que són antònimes, puix que no cabria con- 
fusió, com mon i món per ser, respectivament, pronom i subs- 
tantiu. Com ho tracta el treball que precedix a "Diccionari de 
la Rima per Francesc Ferrer Pastor amb la colaboració de 
Josep Giner", pàgines XXXVII a XXXVIII. I fa, per lo manco 
somriure, que, a l'introduir una forma catalana en substitució 
d'una valenciana, es justifique per una confusió entre la substi- 
tuida valenciana i atra valenciana, quan, en canvi, en atres casos, 
s'introduix la forma catalana per a substituir a una valenciana 
que supon una distinció que desapareix i naix una confusió. 
Com en el cas que acabem de vore de les formes valencianes 
de desinència en -iste per als masculins. És curiós i prova de 
la influència pancatalanista d'Institut d'Estudis Catalans", sobre 
el "Diccionari Català-Valencià-Balear" en els últims temps de 
publicació que, en la primera edició del I volum, en 1930, en 
vida d'Alcover, a qui ajudava Moll, es diu d'entrada: “AB, 
AMB o AM", i en la segona edició, en 1968, per Moll, es diu 
d'entrada: “AMB (i les var. ab i am)”. Fea una vintena d'anys 
que en Barcelona començà a funcionar el Secretariat del Dic- 
cionari, centre neuràlgic del pancatalanisme que hauria de con- 
tribuir molt a resoldre el problema econòmic del diccionari. I 
en eixa edició de 1968, sobre l'etimologia (de la que s'han fet 
moltes fantasies més que teories) ompli quasi una columna en 

la primera edició, sense traure l'aigua neta, sobre la rebusca que 
s'ha fet, principalment referida al llatí apud. 

Lo que el meu pobre enteniment no arriba a comprendre és 
que no es done ni una possibilitat (una oportunitat que es diu 
ara) a l'etimologia referida al llatí ab que, com ses variants 
sinònimes a i abs, és preposició d'ablatiu, encara que entre les 
díhuit significacions que poden trobar-se-li no estiga l'equivalent 
a cum. Perqué el cas és que apud, que per atra banda és una 
preposició d'acusatiu, no té en llatí el significat de cum més que 
en la Gàlia on s'identificaren apud i cum en el significat cum. 

Lo que sí que és molt interessant és lo que, en parlar de 
l'etimologia diu el mencionat diccionari de qué la forma am és 
una evolució de la forma ab, operada en la Galia. I pense: 
i passaria els Pirineus o naixeria al mateix temps al migdia 
d'ells? 1 és moltíssim més interessant lo que diu sobre que “la 
causa d'esserse ficada una m entre la a i la 5 fentse amb, no 
és del tot clara; podria esser per influència de la prep. en (<in), 
la qual es manifesta també en la conversió de ab en en que hem 
constatada a València". O siga: que el pedigree de amb i el de 
en és el mateix; i són, per lo tant, de la mateixa categoria. 1 
açò és tan interessantíssim que, en l'edició de 1930 (d'Alcover 
ajudat per Moll), este artícul va firmat per Moll i, no obstant, 
el fragment citat se suprimí en l'edició de 1968 que, a pesar 
d'estar reformat el volum, seguix figurant com a d'Alcover i 
Moll. I, en canvi, en esta segona edició de 1968, han afegit el 
segiient text, que no figura en la primera de 1930: “J. Calveres 
va estudiar minuciosamente els usos dialectals de a, en, i amb 
(An. OR. I. 151-178) J. Gulsoy ha investigat amb gran lucidesa 
tot el problema de l'evolució apud > ab, am, amb i l'ús valencià 
de en per amb (RLiR, XXIX, 38-59)". Pero explica lo que es 
referix a am i amb i no diu res sobre l'atra forma enunciada: en. 
Perqué seria demostrar, com es fea en l'edició de 1930, que el 
valencià én és de la mateixa entitat que el català amb. Lo que 

està clar és que l'ab provençal és una característica comuna de 
les llengues d'hoc (com el mateix hoc), mentres atres llengües 
romàniques coincidixen en el llatí cum: castellà, con; portugués, 
com, italià, con. 

En l'edició de 1930 es llig: “...la forma fonètica més estesa 
és amb davant els mots començats ab vocal [la de 1968 diu “en 
vocal”] y am davant els començats ab consonant". “Al Regne 
de València y a la Ribera d'Ebre aquesta prep. s'és convertida 
en en”. O siga, que reconeix én en pla d'igualtat a amb, com a 
formes vives actuals. 

En l'edició de 1968, encara seguix reconeixent que amb és 
una forma fonética com ab i am, i no menciona el nostre én. 
Pero reconeix que és antiga puix que: "comença a aparèixer en 
textos valencians del segle xv”. I sorgix la pregunta: ¿én és més 
antic que amb? Perqué en el volum quart, en l'artícul 1. EN. 
v, registra el següent text de Roiç de Corella: “Estaua aparellat 
un apartament de nostra alta posada en gran abundancia de 
moltes e delicades viandes" (Obres de J. Roiç de Corella, pà- 
gina 209, edició de R. Miquel i Planas, Barcelona, 1913). 

La conclusió és d'una claror meridiana. En la llengua valen- 
ciana no devem usar amb perqué, de les dos formes vives cata- 
lanes, Fabra l'haja triada per a la llengua "normativa", que és 
la catalana, com català és l'amb. Ha d'acabar-se el que, així 
com els catalans estan dominats i actuen "per prurit de fugir de 
la semblança amb el castellà" —“Diccionari Català-Valencià- 
Balear" dixit—, els valencians estigam dominats i actuem per 
prurit d'obtindre la semblança én el català. Prurit que ha fet 
que la literatura valenciana destrosse la llengua valenciana. Per 
tant, en lloc d'amb hem d'usar én, que és indubtable i indiscu- 
tible que no és castellanisme i que és d'igual entitat, naturalea i 
orige que amb; i que és lo valencià i, per consegiient, lo que 
devem usar sempre. Pot usar-se ab en alta literatura, no sola- 
ment perquè els literats gogen de llicències, sinó perqué ab és 

forma valenciana antiga que no ha tingut solució de continuitat 

en Pus literari des dels inicis fins a Carles Salvador. 
“Diccionari Escrig-Llombart” i "Vocabulari Fullana" també 

duen les dos formes ab i én; i no du la forma amb ni u ni atre. 


GEMINACIONS 


La questió de les geminacions és mes be pròpia de lèxic, o 
siga, del vocabulari, per lo que no pot donar-se una instrucció 
de caràcter general. Únicament faré unes advertències. 

Primera. La llengua valenciana parlada fa molt poques gemi- 
nacions: dd, gg, H, mm, nn..., una mínima part de les de l'ac- 
tual llengua escrita catalanisada. Perqué la immensa majoria de 
les geminacions de la llengua "normativa" són invencions del 
criteri etimologiste de Fabra. Així és que, en la llengua valen- 
ciana només s'han d'escriure les que es fan en la llengua parlada. 

Segona. Mentres el vocabulari no puga resoldre tots els dub- 
tes, aconselle observar bé la fonètica dels que parlen bé el 
valencià “natural” per a advertir quan fan geminacions. 

Tercera. En les paraules formades per in- i una paraula 
començada per m, es fa la geminació mm: immoral, les for- 
mades per dit prefix i en una paraula començada per n es fa la 
geminació nn: innoble. 

Quarta. Les grafies tl i tll no responen a la fonètica valen- 
ciana, la qual respon, en els casos que ara es fan eixes grafies, 
a les grafies J, ll o gl. La falsetat de les grafies tl i til la reconeix 
el “Diccionari Català-Valencià-Balear" al registrar les diferentes 
fonètiques. Com la reconeix Joan Coromines en "El que s'ha 
de saber de la llengua catalana” (pàg. 73), on diu: “...ametlla 
...es pronuncia generalment amell-lla, i en altres bandes amella, 
però mai amb 7”. Com també la reconeix Sanchis Guarner en sa 
gramática citada, pag. 87; on diu: “La grafia tl es pronuncia en 

valencia com 1 doble igual que en mallorquí". I en la pàgi- 
na 123: “Pot representar-se amb el dígraf tl el fonema lateral 
alveolar doble que compareix en valencià i en mallorquí en 
determinades paraules populars el qual al Principat de Cata- 
lunya és lateral doble i s'escriu fll.” 

Ni “Diccionari Escrig-Llombart” ni "Vocabulari Fullana" 
usen dites grafies en t. 


RADICAL 


Eix- i no ex- 


Cal fer en eix- quan el poble valencià ho pronuncia així, i 
en ex- quan ho pronuncia d'esta forma. 

L'ortografia de Fabra prescindix de la fonètica, perque no 
solament no s'ajusta a la valenciana, sinó tampoc a la catalana, 
puix que en els casos en qué, segons Fabra, s'escriu eix-, com 
eixugar i eixamplar, els catalans no pronuncien la i sinó sola- 
ment la x. Per tant, no solament en els casos en qué els catalans 
escriuen ara eix-, com eixugar i eixamplar, per eixemple, que 
ara s'escriuen així, sinó els que ara, pronunciant-se en eix-, s'es- 
criuen en ex-, com eixecutar i eixemplar, i no executar i exem- 
plar, per eixemple, que el poble valencià els pronuncia així. 

Pero examen, excepció, exenció, etc. que el poble pronuncia 
el so cs. 

Cal advertir que els catalans pronuncien cs en les paraules 
que escriuen en ex- i que els valencians pronunciem eix-, com 
exemple. 

TERMINACIÓ 


-Ea i no -esa 


Els noms derivats d'adjectius que ara es fan acabar en -esa, 
cal acabar-los en -ea, que és com fa la llengua valenciana viva; 
i, a més, és forma clàssica. Així, bellea, noblea, etc., i no bellesa, 
noblesa, etc. 

“Diccionari de la Rima per Francesc Ferrer Pastor amb la 
coHaboració de Josep Giner” diu (pàg. 436): “La forma en -ea 
és la normal en valencià i en la llengua antiga i respon perfecta- 
ment al tractament etimològic i, a més a més, en valencià és 
més sentida com a més entranyablement nostrada front al cas- 
tellà -eza, puix les formes en -esa sonen ací a castellanismes, 
però, ara per ara, en els diccionaris cal abreujar citant una sola 
forma". 

“Diccionari Català- Valencià-Balear" accepta, junt a les for- 
mes en -esa, les formes en -ea encara que diu que són dialectals. 
Pero són tan clàssiques com les formes en -esa, i en ocasions els 
dóna entrada a banda. “Diccionri Escrig-Llombart" accepta les 
dos formes; i "Vocabulari Fullana" només les formes en -ea 
perqué són les vives i les usades pels clàssics valencians, veja's 
en "Diccionari Català- Valencià-Balear", la paraula MANSEA, que 
la registra en Antoni Canals. 


-O i no -us, -um, etc. 


El poble valencià pronuncia en -o final una série de paraules 
noves que, al no tindre-les el valenciá antic, les ha preses de 
llengua estranya, principalment el castellà, com és natural. Com 
no les tenia tampoc el català antic, per lo qual el català modern 
les havia preses també de la mateixa procedència que el valencià, 
llògicament. Es tracta de neologismes necessaris que, compren- 

siblement, tant el valencià com el català els pren del castellà: i 
el poble els conserva igual o els modifica. 

Pero en el català, a l'acció del poble amo i sobirà de sa 
llengua, s'ha imposat una artificiositat cientificista en la “norma- 
lisació", "ordenació", “regularisació”, etc. 

I Fabra les catalanisà, inventant unes noves, adés substituint 
la -o per -e, adés per -us, adés per -um, adés suprimint-la sim- 
plement. Eixemples: metre, globus, fòrum, telègraf. Cal advertir 
que el poble català continua dient: metru, globu, foru i telè- 
grafu, segons la fonètica catalana; com els valencians continuen 
dient metro, globo, foro i telégrafo. 

Totes estes paraules cal agafar-les com són en castellà i les 
diu el poble; igual que passa én les agafades d'atres llengües ; si 
és que no les valencianisa el poble que és qui té dret a valencia- 
nisar-les. 

Estes formes fabristes són, entre les "invencions" de Fabra, 
de les més absurdes i, a més, ridícules i pintoresques; sobre tot 
les acabades en -us. 1 al propi Fabra li parà l'ímpetu inventor 
alguna paraula castellana, com casino, que no l'alterà i la deixà 
en sa forma castellana pura. Segurament no li sonà be ni casine, 
ni casinus, ni casínum, ni casín. 

Cal advertir que la terminació en -o no és estranya al valen- 
cià, que ne té moltes, una part d'elles àrabs o mossàrabs. Com 
també té el català paraules en -o final, com la també valenciana 
carro que, segurament, respectà Fabra per no procedir del cas- 
tellà (allò del prurit) sinó del gàlic. 

Naturalmen, cal deixar l'acabament en -us i -um en les parau- 
les que són la mateixa paraula llatina com òmnibus i referèndum. 


-Is i no -i 


El final de moltes paraules d'orige científic, que Fabra les 
fa acabar en -i, saltant-se en este cas son etimologisme, “per 
prurit de fugir de la semblança amb el castellà", cal escriure-lo 

en valencià -ís i no per l'etimologia sinó perqué és la forma 
viva, o siga, la suprema raó lingüística. Així, anàlisis, psicosis, 
hipòtesis, diéresis, tesis, oasis, que resulten ser, a més de vives, 
les més pures perqué són les mateixes paraules gregues o llatines. 

He d'advertir que, respecte l'últim eixemple posat, “Diccionari 
Català- Valencià-Balear" es rebela contra el capritxo fabriste i 
diu d'entrada: “Oasi o oasis”. I és que la supressió d'eixa s 
constituix u dels casos més absurts del dit “prurit? en 1’“orde- 
nació" de la llengua catalana. 


TRACTAMENTS 


Don i no en 


Don és antiquíssim. Pot trobar-se fàcilment perqué apareix 
a cada moment en les cròniques: de Don Jaume, de Muntaner, 
de Desclot i de Pere el Cerimoniós: i es troba registrada també 
per "Diccionari Català-Valencià-Balear" en Ramon Llull i en 
documents dels segles XIV i XV. 

Don i donya són les formes vives en el Regne de Valéncia, 
així com en Mallorca i en Catalunya, pero, no obstant, el Dic- 
cionari Fabra no vol saber-ne res. 

“Diccionari Escrig-Llombart", Vocabulari Fullana" i “Dic- 
cionari Català-Valencià-Balear" duen les tres paraules: don, 
donya, que són les actualment vives, i l'antiga dona abandonada 
pel poble, naturalment, per la llei de distinció del principi d'har- 
monia de l'evolució dels idiomes. 


SUBSTITUCIONS DE PARAULES 


Hi ha unes substitucions lèxiques molt importants per a la 
descatalanisació de la llengua valenciana, i són les segiients: 

Adhuc, per: encara, inclús, també, igualment, fins. Car, per: 
perqué, puix que. Doncs, per: per tant, per consegiient, així que. 
Hom, per: es, se. Malgrat, per: no obstant, encara que, a pesar 
de, sobretot i pel modisme valencià més que. Quelcom, per: 
alguna cosa. Tothom, per: tots, tot el món, tot lo món (esta 
última es troba en texts antics de l'época clàssica). 

Totes estes paraules son inexistents totalment en la llengua 
parlada. A més són lleges i dures, i açò podria explicar la seua 
falta en el lèxic valencià, d'on el nostre poble les hauria elimina- 
des per la llei d'eufonia, del principi d'harmonia, en l'evolució 
dels idiomes. 


MODISMES 


Cal prescindir totalment dels modismes catalans, tan usats 
ara, com, per citar alguns, ara com ara, si més no, tot just, tots 
plegats, per bé que, de debò, els que la majoria, per no dominar 
el català, usen moltes vegades sense saber, i, en ocasions, de 
tant com no li van fan riure. 

S'han de substituir pels modismes valencians si n'hi ha equi- 
valents, i si no, dient lo que es vullga dir sense frase feta, lo 
que ara farien els que els usen si no hagueren patit la catala- 
nisació. 


DENOMINACIONS 


Mare de Déu dels Desamparats i no Desemparats 


Desamparar i amparar són les formes vives valencianes, i les 
que duen "Diccionari Escrig-Llombart" i "Vocabulari Fullana". 
I no són formes modernes, sinó ben antigues. "Diccionari Ca- 
talà- Valencià-Balear" també les du i diu en emparar: “ant. 
escrit també amparar”. 1 registra desamparar en la crònica de 

Pere el del Punyalet; i amparar en Lo Somni, de Bernat Metge 
i en Vita Christi, de Sor Isabel de Villena. 


A estes paraules, en temps antics cal advertir que se'ls dona- 
ven diversos sentits, encara que només hi ha un ètim: imparare. 


Conseqiientment en valencià cal usar les formes ampar i de- 
sampar i no empar i desempar. 


Aci es tracta d'una catalanisació que, a més d'absurda com 
totes, és de les més estúpides al pretendre que els valencians 
escrigam i digam desemparats quan els catalans orientals (els 
de Barcelona que són els que manen) en realitat diuen desam- 
parats més be que desemparats al pronunciar neutres totes les e. 
Qui no ho haja oit directament de llavis catalans, pot compro- 
var-ho en “Diccionari Català-Valencià-Balear" en la fonètica 
que posa a la paraula desemparar. 


Precisament, referit també a una advocació de la Mare de 
Déu, cal advertir que, com a la Mare de Déu de Montserrat els 
catalans li diuen, carinyosament (com els valencians geperudeta 
a la dels Desamparats), morena i moreneta, Fabra acceptà per al 
diccionari “normatiu” esta paraula que, encara que antiga, és 
castellanisme i no clàssica com les valencianes amparar i desam- 
parar. 

I, a més, hi ha un aspecte sentimental en este catalanisació 
que afecta, desfigurant-la, a una denominació que els valencians 
sentim profundamente cordialíssima: 1 ferix la sensibilitat de 
l'ànima valenciana en un fondo sentiment d'amor. 


Micalet i no Miquelet 


És una paraula important per la significació sentimental i 
representativa que té el campanar de la Seu de Valéncia que du 
este nom. A més de la que té el diminutiu com a onomàstic. I, 
em últim terme, referit al soldat català de les tropes que vin- 
gueren en ajuda dels maulets. 

Al campanar li diuen Micalet com a diminutiu afectuós, i 
potser un tant irònic pel volum de la torre, en sinècdoque, per 
haver-se batejat la campana major com a Miquel. I des de ben 
antic, des del mateix segle xv en qué naix el Micalet, tinc regis- 
trats texts on se li diu Micalet i no Miquelet, pel poble que és 
qui té dret a fer l'idioma i posar noms a les seues coses, sense 
ajustar-se a raons filològiques ni a atres cientificismes. 

Com a diminutiu de l'onomàstic no pot tindre menor antigor 
que la que té com a nom del campanar. 1 un diminutiu (els que, 
a més dels afectius, tant prodiga la llengua valenciana), com a 
nom afectuós, principalment infantil, encara està manco: subjecte 
al cientificisme que la llengua en general. 1 encara manco en 
l'actualitat que no té prou én els diminutius i prodiga els ono- 
màstics afectuosos inventats. 

En quant al citat soldat català, se li diria Micalet per ser el 
diminutiu valencià i el nom del campanar i inclús potser perqué 
s'ho dien ells, que els catalans ara també pronuncien Micalet, 
o e vocal anterior mixta, no arredonida, com diuen els científics, 
a lo que sempre han escrit a els catalans, abans de Fabra. 

La substitució de Micalet per Miquelet és un absurt més de 
la intromissió que, disfrassada d'erudició i cientificisme, fa el 
pancatalanisme en la llengua valencia. La llengua és com vol 
el poble i el diminutiu més encara. Si ve de Miquel o d'una 
antiga arrel en Mica-, més aina Micha-: Michael com (fàcil com- 
provació) du “Diccionari Catala-Valencia-Balear”; o si l'ha tret 
el poble de Miquel de forma anticientífica per irregular, és igual. 
És Micalet perqué el poble, amo de sa llengua, ho vol així, encara 
que per als científics faça “errors”. Per aixó, voler impondre 
Miquelet en lloc de Micalet per ser el primer el diminutiu “cien- 
tífic", és tan absurt com seria pretendre corregir totes les formes 
irregulars de la llengua, per unes científicament regulars. El poble 
té dret a fer en la llengua lo que els científics diuen “errors”. 

1 resulta incomprensible que, ara que impera la democràcia, se 
li negue al poble lo que ningun despotisme no li ha negat mai. 

¿I quin femení correspon a Miquelet? Potser ho puguen dir 
en l'Ajuntament de Valéncia el o els causants de qué en les 
rajoletes del nom del carrer s'haja posat ara Miquelet. No seria 
extrany que estos “puristes científics" respecte a la llengua valen- 
ciana, facen igual en la castellana i, en les rajoletes en castellà, 
substituixquen el diminutiu castellà “anticientífic” de Miguelete 
pel "científic" de Miguelito. 

iSaben en l'Ajuntament que, en la documentació municipal, 
li diuen Micalet des de fa segles, com, per eixemple, en un acort 
dels jurats referent a la celebració de la processó del Corpus 
de 16032 (Cfr. Salvador Carreres Zacarés, Las Rocas, pàg. 4, 
Excmo. Ayuntamiento de Valencia, 1957). 

La prova de qué l'interés per la imposició de la paraula Mi- 
quelet és per la significació valenciana del campanar que al pan- 
catalanisme interessa atacar, és que hi ha el mateix "error" en 
Viçantet que segons els defensors del "científic" Miquelet deuria 
ser Vicentet. Potser que els pancatalanistes no vullguen saber res 
d'açò per lo que els catalans senten (simpatia no) per San Vicent 
Ferrer per allò que Doménech i Montaner digué de “la iniquitat 
de Casp". O potser també haurien de commençar per impondre 
l'onomàstic català, que en llengua valenciana és diferent: Vicent 
i Vicenç, i la catalanisació completa seria: Vicenç, Vicença, Vi- 
cencet, Vicenceta. Tan absurt com Miquelet. 

La substitució de Micalet (la mateixa arrel del femení Mi- 
caela que no refusa tampoc el castellà) per Miquelet, pretextant 
el cientificisme, és tan absurda com ho seria en castellà (que no 
ho ha pensat ningú) rebujar l'onomàstic Santiago, per “anticien- 
tífic” i substituir-lo per lago o Yago com en portugués, puix que 
Santiago és l'aglutinació de les paraules Santo i el nom de l'Apòs- 
tol, i, per tant, només a este pot referir-se i no als hòmens que 
duen el nom del fill del tro, que deuen dur el nom de Iago o 

Yago. ¿I dels diferents noms referits a dit Apostol —Jaime, Ja- 
cobo, Diego— són "científics" o “anticientífics”? 

Estic segur que si en algun lloc de parla castellana tingueren 
una torre campanar, famosa i simbòlica i representativa que li 
digueren Frasquito, no pensarien ni consentirien que se li cam- 
biara pel diminutiu "científic" de Francisco: Francisquito. 

Micalet el duen "Diccionari Escrig-Llombart", i "Diccionari 
Català- Valencià-Balear", en els tres sentits. ¿Ho sabien els "cien- 
tificistes" que han posat Miquelet al carrer de la ciutat de Va- 
léncia? 


Regne de Valéncia o Valéncia o Regió Valenciana o Regió 
de Valéncia i no País Valencià ni Llevant 


Cal substituir la denominació ara tan usada de País Valencia 
per la de Regne de Valéncia o Valéncia simplement, o, en últim 
cas, Regió Valenciana. Sobre la denominació País Valencia, 
topònim defés pel pancatalanisme, cal extendre's perqué no és 
una simple catalanisació idiomàtica de lèxic, sinó que té una 
potència catalanisadora superioríssima a qualsevulla catalanisació 
de la llengua, els límits de la qual rebasa. 


La finalitat que busca l'interés pancatalaniste én el topònim 
País Valencià és l'anulació de la personalitat valenciana inde- 
pendent de Catalunya. País Valencià és la denominació bàsica 
per a donar credibilitat a l'afirmació de que Valéncia ha segut 
i és una part de Catalunya, u dels Paisos Catalans. Perqué ningú, 
per poca inteligència que tinga, pot creure que un Regne formava 
part i depenia d'un Principat, com ara li diuen a Catalunya, 
i manco encara d'un comtat. 

Per al pancatalanisme d'abans de la guerra civil els topònims 
eren Regió Valenciana o Sudcatalunya per al Regne de Valéncia, 
Catalunya Gran o Gran Catalunya per a lo que ara li diuen 
Paisos Catalans, i Catalunya estricta per a lo que ara li 

diuen Principat, que, en realitat, no ho fón Caralunya en quant 
a la titularitat de la sobirania, puix que les titulacions de sobira- 
nia sobre les terres catalanes usades pels reis eren comte de Bar- 
celona, del Rosselló i de la Cerdanya. 1 el primer que tingué la 
dignitat de príncep fón Ramon Berenguer IV per ser rei consort 
de la reina d'Aragó i per això era Príncep d'Aragó i no de Ca- 
talunya. I ací no cal extendre’s més sobre esta questió del prin- 
cipat referit a Catalunya. 

El nom País Valencià, el pancatalanisme el juga a la confusió, 
que comença per les elàstiques fronteres que li asigna, segons li 
convinga, sobre tot ara políticament. Dins del confusionisme que 
dóna a dit topònim, la versió més genuina és, com figura en els 
mapes dels Paisos Catalans, el territori del Regne de Valéncia 
on es parla valencià. Açò supon la segregació en un 38,54 per 
cent de terres valencianes respecte a les que constituien el Regne 
de Valéncia, i en un 42,52 per cent respecte al conjunt de les 
províncies d'Alacant, Castelló i Valéncia, Regne de Valéncia am- 
pliat. Territori valencià segregat que serviria a Catalunya com a 
preu per a anexar-se terres aragoneses. 1 és inevitable una pre- 
gunta: ¿els catalans, de veres prescindirien de la comarca de la 
Vall d'Aran per no ser de parla catalana? 

Pero quan convé al pancatalanisme —ara, políticament, mol- 
tíssim— la versió de País Valencia és la totalitat de les terres de 
les províncies d'Alacant, Castelló i Valéncia, puix que, davant 
de les comarques segregades per la versió genuina, li interessa 
molt amagar l'autèntic sentit desmembrador del Regne de Va- 
léncia. 

1 en ocasions arriben a dir País Valencià al Regne de Valéncia 
foral, inclús al reduit del Rei Don Jaume el Conquistador. 

Pero cal que es sàpia per tots que l'autèntic sentit que té la 
denominació de País Valencià és la d'un tros català, u dels Paisos 
Catalans, com ho diuen els citats mapes i Joan Fuster en sos 
llibres, dogmatisadors en Valéncia del pancatalanisme minimisa- 

dor del Regne de Valéncia que arriba a designar-se en escrit per 
les lletres P. V. 


Cal reconéixer que la "persecució" contra el nom Regne de 
Valéncia no és exclusiva del pancatalanisme. D'atra procedència 
molt diferent és el terme Llevant que, com tota denominació geo- 
gràfica, és imprecís, d'interpretació flexible i fronteres elàstiques. 
Perqué unes vegades comprén només les tres províncies valen- 
cianes, pero atres també alguna o algunes de les províncies de 
Múrcia, Albacete, Terol i Conca. A més Llevant té un aspecte 
xistós, perqué, sobre impropi i imprecís, és fals geogràficament, 
referit, com es pretén, al llevant d'Espanya, puix que les Balears 
están més a llevant. Són les coses d'usar denominacions geogrà- 
fiques i amagar les autèntiques. Com passa en la de Nort, tan 
usada per a tota o part de la cornisa cantàbrica i prescindint dels 
Pirineus que també són nort d'Espanya, i ben sabut per tots des 
de l'escola quan ensenyen els límits d'Espanya. 1 com passa 
també a la denominació pancatalanista de les Balears: les Illes, 
com si foren les úniques del món. 

També és terme confús i imprecís el de Regió (encara que no 
geogràficament), perqué indica simplement una part d'una entitat 
major, sense indicació de la personalitat que puga tindre eixa 
part. Així, Regió Valenciana indica només una part d'Espanya 
(de Catalunya per al pancatalanisme d'abans de la guerra). En 
canvi, Regne de Valéncia mostra que eixa part té una persona- 
litat pròpia que fón un estat independent. Personalitat la de 
Regne, naturalment, superior a la de Principat. D'haver segut Ca- 
talunya un regne, ¿acceptarien els catalans la subtitució de Regne 
de Catalunya per País Català, com u dels Paisos Valencians2 
Abans que Pais Valencià, totalment inadmissible, és preferible, 
naturalment, Regió Valenciana, i millor encara que esta denomi- 
nació, la de Regió de Valéncia on apareix el topònim en lloc del 
gentilici. 

També cal usar la denominació Valéncia simplement, quan no 
càpia confusió, que són poques vegades. Perqué s'ha exagerat la 
possibilitat de confusió i s'ha considerat un problema gravíssim , 
i nefasta la identitat de nom entre Regne i capital. Tragèdia que 
no veuen, per eixemple, dins d'Espanya els lleonesos i fora els 
mexicans, que també tenen la mateixa identitat de nom i la con- 
següent possibilitat de confusió que tenim els valencians i que, 
én tants segles d'eixa identitat, no es pensà mai en buscar, com 
ara, substitució de nom al Regne, substitució no “promocionada” 
precisament pels valencians. Perqué això dels texts antics on 
apareix "país valencià" en minúscules és una forma literària com 
“terra valenciana" i per això les minúscules. 

En la substitució que ara fa el pancatalanisme de Regne de 
Valéncia per País Valencià, no és, com en els anys republicans, 
per la paraula regne que es rebujava per monarquisant i per això 
es tirà mà de País Valencià, perqué ara s'accepta com a normal 
per a Catalunya el nom de Principat. La substitució d'ara és 
també per a eliminar la paraula Valéncia. Perqué si es tractara 
de suprimir Regne es diria País de Valéncia, pero el topònim 
també el substituixen pel gentilici els paisícols, gentilici (én fe- 
mení paisícola) que, com diguí en "Jornada" del 8 d'agost de 
1975, correspon a país, per analogia én regnícol (femení regnícola) 
que es el corresponent a regne. 


El nom de Valéncia té mes de dos milenis i és d'orige i sig- 
nificat coneguts. Nom documentat des de fa més de dos mil 
anys en el millor, més auntèntic i més perdurable document: la 
moneda, de la que es coneixen diversos tipos, dels quals ara tinc 
a la vista, en el monetari meu, tres que són asos. Monedes ro- 
manes que foren encunyades entre els anys 75 i 45 abans de Je- 
sucrist, i en les quals, en les inscripcions, apareix Valéncia, en 
llatí, naturalment: Valentia que es també el nom visigòtic i, mo- 
dificat, el musulmà. En les taifes apareix la denominació Regne 
de Valéncia, que no desapareix i, en tradició ininterrompudament 

conservada pel nostre poble valencià, arriba a nostres dies, am- 
parada pel Dret i én tota la força de la Llei. Perqué en l'orga- 
nisació provincial de Javier de Burgos, al territori dividit en pro- 
víncies d'Alacant, Castelló i Valéncia, li reconegué la dignitat de 
Regne el Real Decret de 30 de novembre de 1833, ara vigent, 
segons dispon el Còdic Civil (art. 5). 

Són nou segles de la denominació Regne de Valéncia i dos 
milenis de la de Valéncia front a una denominació: Catalunya, 
de huit segles i que apareix documentada per primera vegada en 
1114. Denominació la de Catalunya de la qual s'ignora l'orige, 
així com la significació (que pareix ser la mateixa de Castella), 
com diu Joan Coromines en l'obra citada (pàgines 71 a 81). 
Denominació la de Catalunya que respon, més que a l'existència 
d'un principat, a la d'un conglomerat de comtats. jI hi ha valen- 
cians que rebugen el nom de Valéncia per a acaronar amorosa- 
ment el de Catalunyal 

El cas del nom Regne de Valéncia és el principal pero no 
l'únic en quant a toponímia en l'acció pancatalanista, que és 
totalitària. La substitució de la toponímia valenciana, o modifi- 
cació per lo manco, afecta també a les comarques i a les locali- 
tats. Cal insistir en qué els noms dels territoris depenen dels 
habitants dels mateixos, del poble; i no de "científics", manco 
encara si són catalans pancatalanistes que, al considerar el "País 
Valencià" territori integrant de la unitat catalana dels “Països 
Catalans", modifiquen o pengen càguila als topònims valencians 
iguals a atres catalans, puix que no pot haver dos topònims 
“catalans” iguals. I açò ho accepten, inclús alguns d'entre els que 
protestàvem quan, acabada la guerra, es penjava a la capital la 
càguila “del Cid”. 1 ara, per eixemple, li pengen “de l'Horta" a 
Torrent perqué hi ha un Torrent en l'Empordà. 1 encara fan més 
perqué en les comarques canvien nom i límits i n'inventen noves. 
En l'us de País Valencià és una questio interesant d'aclarir: el 
paisícol que no és pancatalaniste, ¿qué és? Perqué hi ha per- 

sones i organisacions, inclús polítiques, que es declaren liberals, 
demòcrates, populars... i són paisícols én lo que van contra el 
poble valencià quan accepten per a ell nom i identitat que no 
ne té, ni sent ni vol. Com van contra el poble els que es dirigixen 
a ell en una llengua que no és la que parla sinó la inventada 
per a atre poble al que volen subjectar i sotmetre el nostre poble. 
Perqué acceptar País Valencià que és un país dels Paisos Cata- 
lans és acceptar estos. ¿Obren estos paisícols per simple mime- 
tisme o perqué2 Puix que, si sempre és inacceptable obrar per 
mimetisme, és imperdonable en determinades persones de certa 
formació, i en totes les organisacions, les que deuen tindre al- 
gunes persones de formació, sobre tot en la direcció. 

Estos paisícols de qué parle, principalment els polítics, ¿no 
saben lo que és el Pais Valencia? ¿És que no han llegit, ni els 
dirigents, els llibres de Joan Fuster, per lo manco "Nosaltres els 
valencians" i “Qiiestió de noms”? 

Ara alguns reculen un poc en el vigor pancatalaniste que 
posavan. Els que exaltaven la llengua com a deus ex machina de 
la catalanitat del Regne de Valéncia, ara minimisen la impor- 
tància que havien dont a l'idioma. Igual passa én lo de "País 
Valencià". Els pancatalanistes valencians, després d'haver subs- 
tituit l'entitat pròpia del Regne de Valéncia per la que es posà 
en órbita en Barcelona al principi dels anys 50 i que dogmatisà 
Joan Fuster en Valéncia al principi dels anys 60, o siga, la de 
“Pais Valencià" referida al territori del Regne de Valéncia on 
es parla valencià com a part integrant —un país més— de la 
unitat catalana dels “Paisos Catalans”, ara repleguen veles volent 
limitar la significació de "País Valencià" a una simple substitució 
de nom, no d'entitat, del Regne de Valéncia. Sense canvi d'es- 
sència, reduint la catalanitat valenciana a la llengua i a la cul- 
tura. Perqué han advertit jaral que la integració del "País Va- 
lencià" en la unitat catalana dels Paisos Catalans, els priva de 
l'existència d'organismes polítics valencians i els corresponents 

càrrecs a repartir-se. ¿I açò no ho havien vist fins ara que, fora 
de Valéncia, s'ha tractat i considerat el “País Valencià", que 
diuen ells, com a lo que han dit ells que és: una part de Ca- 
talunya, tres províncies com les de Girona, Lleida i Tarragona? 


Perillosa dicotomia la que pretén compaginar interessos po- 
lítics contradictoris i contraposts en una situació confusa, tan 
confusa com l'actitut dels que busquen la identitat del “País 
Valencià", encara que la coneguen, per a acabar dient que és 
catalana. Puix que és inconcebible que, al cap de tants segles, 
hi haja qui no la conega. Com no siga que no s'ha molestat 
gens ni miqueta per saber del multisecular pretèrit valencià. O 
que forme part dels que sé que tenen una voluntària ignorància 
sobre el temps anterior a la guerra, quan el valencianisme, se- 
guint i perfeccionant la Renaixença, dedicava tota la seua amor 
a l'exalçament de la gloriosa identitat VALENCIANA multisecu- 
lar. Buscar-la és negar-la de principi per tindre uns paisícols una 
meta a on van: els pancatalanistes. I duts per estos, els seguixen 
de bona fe atres paisícols que és incomprensible que comencen 
per ignorar lo que és país simplement. I per a qué ho sapien 
reproduixc lo que el diccionari Fabra —bíblia del pancatalanis- 
me— diu que és país: "TERRITORI d'una nació, d'un poble, 
per ext. contrada". I contrada diu que és: "DIVISIÓ territorial 
determinada per límits naturals o polítics". Crec que està clara 
la càrrega explosiva pancatalanista que té Pais Valencià. I, a 
confessió de part, rellevació de prova. O siga que País Valencià 
és el TERRITORI valencià, una DIVISIÓ de Catalunya com 
a un país dels Paisos Catalans. 

Per això, i com la sabem, no busquem la identitat valenciana 
els que la coneixem i no tenim “adheréncies” extravalencianes 
de pancatalanisme. Perqué també és significativa la concomitàn- 
cia de persones i partits pancatalanistes o simplement paisícols 
én la bicolor bandera catalana, front a la tricolor valenciana 
que, com a regnícola veneraren els renaixentites i venerem els 

valencianistes i que és, dit magníficament en versos de Xavier 
Casp, “nostra anímica elegia d'or i grana en virior sobre la 
cèlica esperança eterna i blava". Image poètica que no pot sig- 
nificar en la bandera tricolor (dels tres colors fonamentals) ca- 
racter local sinó territorial (clar en el context), puix que és poema 
escrit en el camp de concentració de Torremolinos el 25 d'abril 
de 1939, i dedicat a glossar dita efemérides (no de carácter local 
sinó regnícola) que en 1707 determinà la pèrdua de l'autogovern 
del Regne de Valéncia. 

He aludit abans a la denominació País Valencia durant el 
règim republicà, i explicaré l'orige de dita denominació. Perqué 
els polítics valencians l'ignoren, o en atre cas és pijor perqué 
enganyen al poble conscientment. Ho expliquí en "Jornada" del 
15 de març de 1975 pero veig que, o no ho llegí ningú o si algú 
ho va llegir és que no li interessa dir la veritat. La cita que 
alega Fuster d'un text del segle XVIII on apareix “país valencià", 
en minúscules és una expressió literària, com "terra valenciana", 
i en rigor diuen igual puix que ben clar ha deixat Fabra que 
“pais” és un terme geogràfic. 

Al proclamar-se la república, es despertà en alguns un jaco- 
binisme contra tot lo que es denominà monarquisant, que féu 
desaparéixer la paraula rei i tots els derivats. La gent temia que 
se li diguera monarquisant i inclús la veterana "Caja de Previsión 
Social del Reino de Valencia” (hui absorvida per “Instituto Na- 
cional de Previsión") hagué de canviar Reino de Valencia per 
País Valenciano, que es proposà de bona fe per la resistència en 
algun sector a la paraula región. Inclús, a pesar de ser en llengua 
extrangera, hagué de desaparéixer la paraula royal d'alguns esta- 
bliments. 

Per a qué els que ignoren la història dels anys anteriors a la 
guerra no em creguen exagerat al parlar del jacobinisme d'alguns, 
diré —i açò entra també en lo còmic— que la incultura d'alguns 
jacobinistes els dugué a plantejar a nivell oficial el canvi del 

nom de l'impost sobre drets reals. 1 hi hagué d'aclarir-se als 
jacobinistes incults —i atrevits per no informar-se— que eixa 
paraula real venia del llatí res, que vol dir cosa i no de rex, que 
és lo que vol dir rei. 


I, en canvi, només se salva d'eixe jacobinisme la paraula real 
referida a la moneda. ¡Oh, poder del sentit reverencial dels 
diners! : 


Valéncia i no València 


En tot el Regne de Valéncia es diu Valéncia. Els noms de les 
coses valencianes són cosa dels valencians, i no dels catalans ni 
dels filòlecs que entre uns i atres pretenen variar els topònims 
valencians. ¡És cosa del poble valencià! 


Sanchis Guarner (Gramática, p. 73, nota) diu: “Encara que 
la paraula València es pronuncia amb e tancada, convé escriu- 
re-la amb è i pot rimar amb les paraules cultes terminades en 
ència". "Convé", sense explicació, perqué convé a la catalani- 
sació de la llengua valenciana. Lo de rimar no és una raó per 
a una grafia sinó una llicència poètica. No hi ha ninguna raó 
per a escriure è, contra la fonètica de tot el Regne de Valéncia 
que pronuncia Valéncia. I que pronuncien en la fonètica catalana 
València, com en la mallorquina pronuncien Valenci. Cal escriure 
i pronunciar Valéncia i, com digué el fauliste castellà: “¡Oh 
fuerza del consonante, a lo que obligas! A decir que son blancas 
las hormigas”, com a llicència poètica, els valencians podem ri- 
mar Valéncia en -ència. 

El servilisme castellaniste no arribà mai a tant com el panca- 
talaniste, que ataca els punts neuràlgics més sensibles de l'espirit 
valencià. Començà per la fonètica de la paraula Valéncia, subs- 
tituint-la per la catalana, naturalment. Seguí contra el nom terri- 
torial valencia substituint-lo per u que indica ser part de Cata- 
lunya, i per això també substituix el topònim Valéncia pel 

gentilici Valencià, reduint el topònim a la ciutat. Després l'atac és 
contra l'essència de la llengua negant que siga privativa valen- 
ciana per a dir que, clar, és la catalana. I més tart, partint de 
qué és una única llengua, dir-li catalana. 1 ara, én un criteri 
bicoloriste de la bandera, que és la catalana, naturalment. Contra 
el concepte —ji sentimentl— tricoloriste que hem tingut sempre 
els valencianistes, que abans de la guerra, en els balcons de les 
nostres entitats, en els actes nostres, en nostres manifestacions, os- 
tentàvem, com a bandera de tot el territori valencià, la tricolor 
de roig, groc i blau. I tot serà com el poble valencià vullga. 

Estos atacs contra els punts vitals de l'ànima valenciana, deuen 
demostrar als ingenus de l'error d'acceptar, per raons científiques, 
u dels atacs només i rebujar els atres: uns admitixen el nom de 
País, atres la unitat de la llengua, atres el nom de catalana... 
iCóm poder aclarir als innocents que diuen que el pancatala- 
nisme és un fantasmal de qué és una realitat. Perqué atres que 
diuen lo mateix són hipòcrites que no volen definir-se en esta 
autèntica guerra de conquista de Valéncia per Catalunya — ara ً 
sí que la conquista és catalana! — de la qual cada dia estan més 
clares l'estratègia i la táctica. 

Abans de la guerra, dos valencians separadíssims en ideologia 
política: Teodor Llorente Falcó i Miquel Duran i Tortajada 
publicaren, en defensa de la personalitat valenciana, una obra ca- 
dascú, les quals, no sols no motivaren protesta, oposició ni atac 
ningú sinó, al contrari, tingueren la més favorable acollida, no 
solamente per nosatres els valencianistes, sinó per tots els valen- 
cians. Esta modesta obreta meua que tens entre les mans, lector, 
no podrà tindre la mateixa sort que les d'abans de la guerra 
perqué des de Catalunya s'ha sembrat en terres valencianes una 
llavor ideològica contra tot lo valencià integralment. 

I, arribat el final d'este treball, lector que has llegit fins ací, 
només he de dir-te que desige que estigues convençut de qué la 
llengua pròpia no és una científica, sinó la que es parla, com 

tampoc el patriotisme no és qiiestió científica, sinó sentiment: 
amor. J, usurpant paraules a Nelson, et diré per últim que el 
Regne de Valéncia espera que cada valencià complixca son deure. 


Estiu de 1976. 

